text:
Nos kier rabia, zapatia y insulta Hulanda na momento cu gobierno di Hulanda, Caft, RvA, ARA y otronan ta papia malo di nos. Nos ta rabia y zapatia ora cu Hulanda kier impone medidanan riba nos, pero nos gobiernonan a yega di cumpli den pasado cu palabracionnan haci cu tabata tin como meta pa evita abuso di poder y corupcion administrativo. Pero parce cu bao di e ultimo gobiernonan, esaki NO ta e caso. Nan ta firma cu Hulanda y Protocol ta bin y bai, pero no kier cumpli cu nan.
E motibonan cardinal pa no cumpli ta, pasobra na prome lugar e gobiernonan di e ultimo tempo a demonstra di no ta capacita pa maneha e lugar aki. Un otro motibo ta e nepotismo, faboritismo y politica di patronahe y pio ainda corupcion! Na final di cuenta nos Aruba y su pueblo lo sigui paga pa mal gobernacion y corupcion. Tur esaki na vispera di un dia nacional unda tur politico kier bin hinca den nos cabes cu ta un dia grandi y cu nos mester ta orguyoso di e lucha di nos antepasadonan pa e autonomia logra na 1986. Ta tristo cu propio yiu, di e arkitecto di nos pais, ta bezig ta yuda pa hiba e pais aki na su filingrana.
Loke a bin ta pasando na DIMAS y cu a culmina ayera den e kitamento di poder di e Directora, sigur ta algo intolerabel. Pregunta ta cuanto mas nos mester sigui accepta y tolera. Mientras Prome Ministro EWC ta hunga keto bay cu e “no sa di nada” y ministro di Integridad Ursell Arends ta bezig cu su “pitch” pa “trash to cash” y Parlamento ta degenera aun mas bao liderazgo di Edgard Vrolijk, cu no sa ainda kico ta su funcion, Ministro Glenbert Croes un biaha mas ta masacrando nos profesionalnan y institutonan cu su maneho socialista nepotista a la Nicolas Maduro.
Ta kico nos pueblo a haci pa ricibi e castigonan un tras di otro di e Gabinete Wever-Croes desde cu nan a sinta na 2017????? Ta asina EWC ta laga su minister (primo) “Empower Hende Muher studia na honor di Dia di Hende Muher”, cu asina tanto el a sinta gaba hustamente algun dia pasa? Sra. Xiomara Maduro, kende tambe tabata tin un bunita mensahe for di tera friu, por permiti esaki pasa? Con nos profesionalnan, particularmente nos hende muhernan profesional, por kere den e palabranan bunita di nos ministernan hende muhe den e gobierno aki? Y esaki sin conta nos hende muhernan den parlamento, supuesto profesionalnan den banki di e coalicion? Dicon no a yama un reunion urgente pa trata e asunto aki? Apenas 2 dia despues cu tur tabata tin asina tanto bunita palabra pa nos hende muhernan Arubiano? Y dicon oposicion den Parlamento ta “mondje dicht”?
Loke ta sosode na DIMAS sigur ta un tristesa completo y un berguenza nacional. Un instituto di gobierno cu na 2005/2006 a wordo crea y cu a pasa bou mi responsabilidad, pa scapa Rudy Croes q.e.p.d. y gabinete Oduber di un KB riba e tereno di maneho di stranheria, awe ta wordo desangra completo.
Si Benny Sevinger durante 8 aña largo cu ayudo di e mismito Mario Wever y Radi Khan, a sinta mina henter e proceso intachabel y stricto di permisologia cu tabata tin, awe Glenbert Croes ta floriando e departamento aki mas ainda, dor di ataca e structura y atrobe cu ayudo di Mario Wever y cu un set di marionetanan (muchanan manda) cu Glenbert Croes ta poniendo eynan. Esaki ta un maneho a la Putin, cu ora e no por a haya esnan cu ta goberna Ucrania na su banda, a bay busca traidornan di patria pa hustifica su entrada y destruccion structural di un pais, pa asina logra su meta diabolico. Glenbert Croes poco poco ta birando un peliger pa nos pais. Esaki kizas tin di haber cu su vinculonan chavista? Pueblo no mester lubida cu ta mesun Glenbert Croes aki, hunto cu Mike de Meza, den e caso di RaceTrack, dilante corte Mericano a traiciona nos pais, tumando parti pa desaroyodornan di e proyecto aki cu nunca no a bay door.
E maneho di DIMAS, di loke cu por a wordo salba, ta strobando e minister pa yena e lugar aki cu mas hende, manera el a priminti den dos campaña sigui? E amnestia general y e “familiehereninging”? E modus operandi aki ta pa cumpli tambe cu e idea di flexibilisacion di nos mercado laboral? Poniendo e tipo di marionetanan tambe lo yuda den e proceso pa permiti inversionistanan den un manera facil y sin screening necesario drenta Aruba? Inversionistanan socialista di Venezuela y Rusia pa simpelmente bin laba placa sushi? E forma di goberna aki lo percura al final cu Hulanda lo bin cu un KB riba gobierno di Aruba, loke a wordo evita na 2006. Awe subrino di Rudy Croes mes lo percura pa esey. Yiu di nos “Libertador”. Primo di ex Ministro Paul Croes kende tambe a sjoemel cu asuntonan di ontheffing pa pone stranhero na trabou. Y mientrastanto e prima y sobrina di nos “Libertador” ta bira cara un banda y haci cu e no sa nada. E mesun prima cu ya caba 13 november 2020 (Black Friday) a entrega nos na man cu pia. Un NEPOTISMO total, cu lo no trece nada bon pa nos. Al contrario lo hisa benta nos ARUBIANONAN riba e “SPEEDWAY 2HELL”!!,
Miembro di Partido UPP
Booshi Wever
11 di maart 2022


c: text/html

text: Diadomingo madruga a drenta informe di cu tin 2 Chauffeur burachi den auto drumi y no kier of no por a lanta na Plaza 18 di maart, mesora a dirigi patruya na e sitio. Bayendo na e sitio polis a topa e adicto ambulance cu a bay te na warda di polis na Oranjestad pa avisa di e chauffeurnan drumi den nan auto pata pata y cu no kier lanta. Polis mes a constata cu tabata trabao pa lanta nan. A purba comunica cu nan. Un a logra haya un conosir pa bin busk’e pero e otro no a logra y a ser hiba pa warda di polis.

robotstxt: allowed

filter: keep


text:
Kralendijk – Den un karta pa gezaghèber Edison Rijna konsehal Daisy Coffie a hasi diferente pregunta pa pueblo boneriano haña un bista mas kla di kiko e Ordenansa di Emergensia di 16 di novèmber 2020 ta pidi di nan. Sra. Coffie a trese dilanti ku den e konsiderashonnan relashoná ku e Ordenansa di Emergensia di 16 di novèmber 2020 gezaghèber ta skirbi: ‘Ku e medionan regular ku ta disponibel pa garantisá protekshon di siguridat i salubridat públiko, aktualmente no ta ofresé sufisiente alivio etc’. Relashoná ku e ponensia aki konsehal Daisy Coffie a pidi gezaghèber pa splika kua ta medionan regular ku ta disponibel. Tambe Daisy Coffie ke sa si e medionan aki ta prosedente di presupuesto di Boneiru òf di presupuesto di reino. Na di tres lugá sra Coffie ta puntra ku si aktualmente e medionan en kestion no ta ofresé sufisiente alivio, kua ta e pasonan ku gezaghèber a tuma pa debidamente disponé di sufisiente medio pa protekshon di siguridat i salubridat públiko na Boneiru.
Tèst di PCR ku no ta rekonosé
Segun konsehal Daisy Coffie artíkulo 4, insiso 1 di e Ordenansa di Emergensia ta indiká ku personanan di 13 aña òf mas ku ke drenta Boneiru mester bai durante 10 dia den karentena obligatorio si nan no por mustra un tèst negativo di PCR. Relashoná ku esaki sra. Coffie ta remarká ku awor aki ta konosí ku por sierto biaheronan ku ta biaha for di Hulanda pa Boneiru ta hasi mal uso di tèstnan di PCR ku no ta rekonosé, pa asina por biaha ku tur e konsekuensianan negativo ku esaki por tin pa nos komunidat. Esaki ta motibu pa den su karta Daisy Coffie a hasi e siguiente dos preguntanan: 1. Kua sanshon tin kontra kompanianan di aviashon ku ta permití e biaheronan aki subi nan avion? 2. Gezaghèber no ta di opinion ku for di Boneiru mester eksigí ku akinan nos ta aseptá solamente tèst di PCR ku departamentu di Salú Públiko di Boneiru ta hasi i rekonosé den koperashon ku RIVM?
Kantamentu, baliamentu i deporte
Tambe sra Coffie ta indiká den su karta pa gezaghèber Rijna ku artíkulo 6, insiso 1 sup e i artíkulo 7m insiso 1 sup d di e Ordenansa di Emergensia ta menshoná ku no por kanta ni baila. E kondishon pa no kanta segun Daisy Coffie no ta konta pa enkuentronan den misa. Relashoná ku esaki konsehal Coffie ta puntra si gezaghèber por duna un splikashon di e desviashon aki, ku no ta konta pa evento. Kontinuando su karta Daisy Coffie ta trese dilanti ku den artíkulo 13, insiso 4 e ordenansa di emergensia ta insistí ku te ainda no ta permití presensia di públiko na eventonan deportivo organisá. Segun e konsehal en todo kaso no a logra konvensé su persona kua ta e motibunan ophetivo pa esaki. P’esei e ta supliká gezaghèber pa duna un splikashon di e medida aki pa loke ta trata motibunan médiko i tambe pa loke ta trata eksperensianan den Reino riba e tereno aki.
Terminando su karta konsehal Daisy Coffie di Frakshon Coffie ta skirbi ku ta permití pa biaheronan for di un pais di riesgo haltu drenta Boneiru pa medio di tránsito den un di e paisnan ku eksepshon, basta nan ta kumpli ku sierto kondishonnan i relashoná ku esaki sra. Coffie ke sa di kua paisnan di riesgo haltu ta trata aki. Por último Daisy Coffie ta puntra kua ta e motibunan, basta si nan kumpli ku e mesun kondishonnan ku ora di pasa di tránsito den un pais ku eksepshon, pa no laga e biaheronan aki drenta Boneiru pa medio di buelonan direkto.
DE BEVOLKING WIL MEER INFORMATIE OVER DE NOODVERORDENING COVID-19
Kralendijk – In een brief aan gezaghebber Edison Rijna heeft raadslid Daisy Coffie verschillende vragen gesteld zodat de inwoners van Bonaire een duidelijker beeld krijgen van wat de Noodverordening van 16 november 2020 van hen vraagt. Mw. Coffie stelt dat in de overwegingen van de noodverordening van 16 november de gezaghebber het volgende schrijft: ‘Dat de reguliere beschikbare middelen om de bescherming van de veiligheid en de volksgezond-heid te waarborgen, thans onvoldoende soelaas bieden etc’. In verband met deze citaat vraagt raadslid Daisy Coffie aan de gezaghebber om uit te leggen welke de reguliere beschikbare middelen zijn. Daisy Coffie vraagt ook of deze middelen uit de eilandbegroting dan wel uit de rijksbegroting komen. Ten derde wil mw. Coffi weten, indien deze middelen thans onvoldoende soelaas bieden, wat voor stappen de gezaghebber heeft genomen om wel over voldoende middelen te beschikken ter bescherming van de veiligheid en de volksgezondheid.
Niet erkende PCR-testen
Volgens raadslid Daisy Coffie geeft artikel 4, lid 1 van de Noodverordening aan dat personen van 13 jaar of ouder die Bonaire binnen willen reizen verplicht zijn om gedu-rende 10 dagen in quarantaine te gaan als zij geen negatieve PCR-test kunnen overleggen. In verband hiermee merkt mw. Coffie op dat het nu bekend is dat met name de uit Nederland afkomstige reizigers naar Bonaire misbruik maken van door niet erkende laboratoria afgegeven PCR-testen, om aldus te kunnen reizen met alle negatieve gevolgen van dien voor onze gemeenschap. Dit is de reden waarom Daisy Coffie in haar brief de volgende twee vragen stelt: 1. Welke sanctie is er tegen vliegmaatschappijen die deze reizigers toestaan op hun toestellen? 2. Is de gezaghebber niet van mening dat vanuit Bonaire geëist moet worden dat wij hier alleen PCR testen aannemen die afgenomen en erkend worden door de afdeling publieke gezondheid Bonaire in samenwerking met RIVM ?
Zingen, dansen en sport
Tevens geeft mw. Coffie in haar brief voor gezaghebber Rijna aan dat conform artikel 6, lid 1 onder c en artikel 7m lid 1 onder d van de Noodverordening er niet gezongen en gedanst mag worden. De voorwaarde om niet te zingen geldt volgens Daisy Coffie niet voor samenkomsten in de kerk. In verband hiermee vraagt raadslid Coffie of de gezag-hebber een toelichting kan geven van deze afwijking, welke niet geldt voor evenemen-ten. Vervolgens brengt Daisy Coffie in haar brief naar voren dat in artikel 13, lid 4 de Noodverordening erin volhardt dat nog steeds bij georganiseerde sportevenementen de aanwezigheid van publiek niet is toegestaan. Volgens het raadslid is het in ieder geval niet gelukt haar ervan te overtuigen welke de objectieve redenen hiertoe zijn. Daarom verzoekt zij de gezaghebber om deze maatregel nader toe te lichten v.w.b. medische redenen, alsmede v.w.b. ervaringen binnen het koninkrijk op dit terrein.
Haar brief afsluitend schrijft raadslid Daisy Coffie van Fractie Coffie dat het toegestaan is dat reizigers uit een hoog risico-land via een tussenstop in een van de uitgezonderde landen, mits voldaan aan bepaalde voorwaarden, Bonaire kunnen inreizen. Mw. Coffie wil graag weten om welke hoog risico-landen het hier gaat. Ten slotte vraagt Daisy Coffie welke de redenen zijn, mits voldaan aan dezelfde voorwaarden als bij een tussenstop in een uitgezonderd land, om deze reizigers niet via directe vluchten te laten inreizen op Bonaire.


text:
APELDOORN, HULANDA – Brian Mariano i Hensley Paulina a finalisá na di dos i di tres lugá den e kampionato Hulandes di atletismo indoor. Den wikènt tras di lomba a tuma lugá e ‘Nederlandse Kampioenschappen Indooratletiek’ na Omnisport Apeldoorn kaminda tantu Brian Mariano komo Hensley Paulina a partisipá den e evento di 60m indoor.
Den e final Brian Mariano a hasi tur esfuerso pa bira kampion Hulandes pa di sinku biaha pero net no a logra esaki. Mariano a kore un tempu di 6.78 sekònde den final, ku tabata bon pa di dos lugá. Giovanni Codrington a yega dilanti di Brian na prome luga ku un tempu di 6.76 sekònde. Hensley Paulina a finalisá na di tres lugá ku un tempu di 6.86 sekònde.
E evento aki tabata un ultimo oportunidat pa e atletanan logra nan klasifikashon pa e Kampionato Mundial di Indoor na Sopot, Polonia. Lástima mente, niun di e dos atletanan no a logra e tempu límite di 6.65 sekònde pa asina klasifiká pa e mundial na mart próksimo.


text:
Relato di Prensa 17-10-2021
UNKOBON ta un organisashon ku ta sali na interes di su miembronan pero tambe na e interes di tur konsumidó aki na Boneiru. Gran parti di e miembronan di Unkobon ta Boneriano. Tin hopi habitante ku a nase na Hulanda i Estados Unidos ku tambe ta miembro. Tur habitante di Boneiru di 18 aña di edat òf mas por bira miembro di Unkobon pa solamente $ 15,00 pa aña.
Nos lema ta ku union por logra hopi. Ta pesei for di lantamentu di Unkobon na 2012, Unkobon a traha huntu ku Fundashon Tienda pa Konsumidó Boneiru na e interes di tur konsumidó. Den prinsipio Sr. Alex Senchi tabata presidente di e Fundashon Tienda pa Konsumidó i mas despues Sra. Jolanda Daflaar. Algun logro den koperashon ku Fundashon Tienda pa Konsumidó i OLB tabata den 2014 unda ku den palabrashon ku e organisashon di supermerkadonan a realisá e proyekto Bon Kompra.
Den luna di ougustus 2018 a inisiá ku e proyekto Komparashon di Preis. Esaki tabata un inisiativa di e ministerio EZK. E proyekto aki a keda realisá ku koperashon di: EZK, RCN, Unkobon i Fundashon Tienda pa Konsumidó. E proyekto aki a keda finansiá pa EZK.
Ku e plaka di EZK, Unkobon a kontraktá Sra. Orphaline Saleh, direktor di Sage b.v., pa ehekutá e proyekto di Komparashon di Preis I paga e opserbadornan lokal. RCN a perkurá pa tur fin di luna publiká e resultado di e Komparashon di Preis den korantnan lokal. Fundashon Tienda pa Konsumidó lo a perkurá pa duna publisidat pa e proyekto aki via di nan programa radial. E proyekto Komparashon di Preis a stòp den luna di mart 2020 na momentu ku OLB a anunsiá un paro di preis riba artikulonan di primera nesesidat.
Inisio di 2021 Unkobon kier a kuminsá bèk ku e proyekto Komparashon di Preis pero esaki no a logra komo ku un kantidat di supermerkadonan no ta kier a koperá mas ku e proyekto.
Den luna di desember 2019 Unkobon a yuda Tienda organisá un agasaho pa Sr Ewald Abdul, ku despues di 7 aña a tuma retiro for di Fundashon Tienda pa motibunan personal. Direktiva di Fundashon Tienda no ta tin e medionan nesesario pa a duna e despedida aki un toke festivo. Unkobon a bula’den pa duna Ewald tòg loke e meresé. Miembronan di direktiva di Fundashon Tienda tabata presente na e agasaho aki.
Unkobon ta lamentá ku resientemente e presidente di Fundashon Tienda den un reunion di Konseho Insular i tambe via di un programa na radio a ekspresá su mes negativamente riba Unkobon. Ex presidente, Sr Eric Booi, un boneriano outéntiko, ta lamentá profundamente e akusashon ku Unkobon a kita trabou for di Fundashon Tienda i ku Unkobon ta un organisashon di estranhero ku ta sali solamente na interes di hulandesnan. E akusashonnan aki ta falsu i leu for di berdat si tuma nota di e logronan ku Unkobon a logra durante e ultimo añanan na interes di e konsumidónan aki na Boneiru.
Despues ku Ewald Abdul no tabata den servisio di Fundashon Tienda pa Konsumidó mas, direktiva di Unkobon a hasi diferente intento pa sinta na mesa ku direktiva di Fundashon Tienda p’asina mira kon kontinuá ku e koperashon. Despues ku den dos okashon Fundashon Tienda a kanselá e reunion, Unkobon a laga e inisiativa na Fundashon Tienda pa papia riba kontinuashon di e koperashon. E inisiativa ei lastimamente no a wòrdu tumá ainda.


text:
Despues di a reuni siman pasa y e siman aki cu stakeholders pa loke ta e maneho di taira como desperdicio, Minister di Medio Ambiente, Ursell Arends a combersa cu 24ora.com pa comparti cua ta e acuerdonan cu a yega na dje y kico ta e siguiente pasonan.
E mandatario ta sinti cu e encuentronan a transcuri den un esfera caminda a acorda cu prijs pa benta taira afo lo ta di 180 florin mas impuesto y dos compania local lo ta encarga cu tuma e tairanan aki y procesa nan pa crea materia prima di nan cu por uza di nobo pa otro producto.
Siman pasa Minister Arends a reuni cu rebendedor di taira, mientras cu diaranson anochi a sinta cu compania di transporte di sushi, esta esunnan cu a huur baki na negoshi. Na prome instante kisas no ta full e proceso ta perfecto, e mandatario a admiti. “Pero esaki ta e maneho cu nos ta implementa aworaki wardando di e ley cu mester bin y den cual ta atende cu e standard y norma mester opera. Esaki ta e manera responsabel pa atende cu desperdicio,” e mandatario a declara.
Diaranson otro siman Minister di Medio Ambiente ta reuni un biaha mas cu rebendedor di taira. E ora ey por crea e draagvlak cu tur stakeholder y e ta sinti caba cu tin esey mirando e reaccion cu tabatin den e reunion anterior. Arends: “Bo ta sinti cu tur hende ta riba mesun pagina. Fuera di esey, fin di augustus lo duna un presentacion na comunidad den bario pa informa kico ta bay ta e maneho nobo di desperdicio.”
Pa e relato completo, lesa TREMPAN


text:
Armand Hessels:
Recientemente director di Asunto Social a bati alarma tocante e situacion social na Aruba. Segun e, Aruba ta den un crisis social serio pa motibo di e falta di maneho durante e ultimo 20 añanan.
Tin un lista cronico di espera di 1-2 aña, falta di personal y di luga safe pa cliente. Pero a pesar di e aumento substancial di problema, gobierno a economisa mas o menos 50% riba e presupuesto anual di e organisacionnan social durante e ultimo añanan.
Por mira mesun falta desesperacion di placa riba tereno di enseñansa. P’esey tambe Beatrixschool, Julianaschool y Colegio Frere Bonifacius tin basta aña cera como cu no tin placa pa reparacion. Pasobra ta malgasta esey na localidad di emergencia na unda awendia ta ricibi e alumnonan di e scolnan ey. Den tur departamento di gobierno, e falta cronico di placa ta hunga un papel limitativo importante.
Asina mes, e ultimo gabinete di AVP te na ultimo momento prome cu eleccion, a sigui presenta un imagen como si fuera nada serio tawata tuma luga. Segun e partido, Aruba lo por cumpli sin ningun problema na e exigencianan di CAft pa cu presupuesto. Nada tawata mas leu di berdad!
Citgo como solucion
Por destila masha facil mes for di e aventura cu Citgo con desespera e situacion financiero di Aruba ta durante e ultimo añanan. Pasobra,¿con mas por splica cu a pone e unico speransa pa e salbacion financiero di Aruba den ponemento den funcion di e masa di hero bieu tur frustia y ya caba completamente desprecia?Esaki a anula den tur sentido e principal slogan y proyecto di show internacional di gabinete di AVP, esta ‘un Aruba berde’! Hasta e Chinesnan, cu placa na granel pa cumpra e ultimo cos na tur caminda na mundo, a laga e refineria un banda, a pesar cu e ta un di e poco nan na mundo cu por refina e crudo diki Venezolano. Esey ta hopi remarcabel pasobra pa motibo di su problemanan ecologico serio, China tin un prohibicion pe mes refina e crudo aki, cu cual Venezuela ta paga su debenan enorme na China.
Pero nos gobierno tawata sa miho y a cuminsa negocia cu un compania di estado Venezolano di e pais cu ya caba,sin misericordia,a causa bancarota of problema financiero serio di varios empresa Arubano y Antiano (Tiara Air, Insel Air, Aruba Airlines, hunto cu cantidad di otro empresa di aviacion internacional). A cuminsa e prome negociacionnan cu un persona di cual tawatin basta duda. En berdad, poco despues husticia Mericano a sentencia e persona aki pa motibo di corupcion na gran escala. Asina mes a sigui negocia, awor cu reemplasante cu recientemente tambe a encarcela pa motibo di corupcion na gran escala. Nan a encabesa un empresa cu ta propiedad di e compania di estado cu ya caba pa basta aña no por cumpli debidamente na su obligacionnan y cu cada bes mas ta den problema mas serio. Atrobe, pa motibo di…corupcion na gran escala! Mientras cu e ultimo añanan internacionalmente ta critica e gobierno di e pais cu ta doño di e compania di estado concerni fuertemente pa motibo di e circunstancianan dictatorial y e corupcion endemico cu a hiba e pueblo di e pais mas rico di mundo na crudo, te na rand di morto pa motibo di hamber. Den e hendenan ey, e empresanan ey y e gobierno ey di e pais ey, e ultimo gabinete di AVP a hinca su mayor speransa pa salba Aruba di un abismo financiero!
Engaño di pueblo
Bou di e circunstancianan aki a spera di pueblo cu e lo sigui kere ciegamente den nan salbadonan di gobierno. Indudablemente nan tawatin solamente bon intencion pa nos. Pasobra durante e negociacionnan cu tur e ‘malvadonan Venezolano’, di mes nan tawata y/of a keda puramente moral di mente y nan a defende exclusivamente e interesnan di Aruba. Pues no!
Minimal por a duda di nan experticio di negoshi for di e echo cu varios di nan tambe tawata coresponsabel pa e fiasco cu e hedging di WEB. Esey a costa pueblo di Aruba innecesariamente mas o menos Afl. 300 miyon. Nan fayonan moral y riba tereno di negoshi tambe ta sali na cla for di e echo cu bou di tur e circunstancianan ariba menciona a firma un acuerdo ultra secreto pa supuestamente habri e refineria. E deal aki, den caso cu e ta faya ta pone un obligacion adicional di minimo Afl. 600 miyon riba lomba di pueblo, cu ya caba ta confronta un debe di biyones cu pago di interes gigantesco pa motibo di mal gobernacion durante decada.
Pues ta parce cu te cu recien, gobernante ainda ta sali for di e punto di bista cu realmente tur hende na Aruba ta completamente kens. Riba dje ta bira cada bes mas cla con leu nan ta dispuesto di bay pa gaña pueblo riba un escala asina grandi y cu consecuencia asina serio. E pregunta ta kico pueblo por haci pa proteha su mes contra actitud asina cu ta parce hasta criminal di parti di su gobierno.
Reflexion
Aunke e gobierno actual ta hunga bunita cu su promesanan pa cu bon gobernacion y integridad, mester warda si di berdad ta transforma e promesanan ey den accion efectivo. Esey ta depende grandemente di e presion di parti di ciudadano riba gobernante. Y por haci esey solamente si tin un bista completo di e manera con realmente a goberna Aruba y e consecuencianan. ¿Ta sigui considera e consecuencianan ey como inevitabel di nos politica di patronahe tradicional? Den caso afirmativo, nos ta sucumbi y ta sigui, manera semper, cu orden di dia cu ta bira cada bes mas desespera? Of nos ta cuminsa por fin na acepta cu tipo di gobernacion asina ta inaceptabel/criminal y pa nos no sigui comporta nos mes manera lamchi manso? E escogencia entre esakinan ta determina pa gran parti e solucionnan cu nos mes mester aporta pa nos problemanan actual.


text:
Un para ta baha drenta un kui si no tin maishi aden? Un trampa ta dal sera si nada no a kai aden?
Amos 3:5
E propósito di e diabel ta pa pone un trampa pa nos kai aden. E diabel ta studia nos diariamentu pa asina e buska un manera pa tin nos den su garanan. E ta opservá nos komportashon, nos pensamentunan, nos palabranan, nos aktitutnan pa asina na e momentu eksakto e por tira nos den su kui. E kui ta representá nos boluntat propio. Na momentu ku nos hasi nos boluntat, nos ta kai den e kui di e diabel.
“Pasobra tal bes Dios por duna e hendenan ei oportunidat di kombertí i yega na un konosementu real di e bèrdat. E ora ei nan por bini bei i skapa di e trampa ku diabel a gara nan aden pa pone nan hasi loke e ke.”
2 Timoteo 2:25 – 26
E uniko manera pa bo por wòrdu salbá di e kui di diabel, ta na momentu ku bo arepentí di bo pikánan. Na e momentu ei Dios ta kuminsá kontrolá bo bida, pa asina bo biba segun Su boluntat. Bo mester ninga bo mes i biba segun e boluntat di Dios.
Pastor Ricardo Oliveira.


text:
Ayera tabata un dia largo di marcha cu a cuminsa pacifico y a termina cu bastante violencia, ora parlamentarionan y nan simpatisantenan a haci un intento pa yega te na sede di Asamblea Nacional. Un grupo di ācolectivosā (simpatisante Chavista) y efectivo di Polis Nacional Bolivariano a ataca nan cu gas lacrimogeno y cu āperdigonā (municion los). Nan a ataca tambe e sede di partico Accion Democratico, y a tira gas lacrimogeno y perdigon contra nan sede, segun Henry Ramos Allup, secretario nacional di e partido a denuncia.
āNa e momento aki colectivonan di e regimen y PNB ta lansa lacrimogeno y ta tira cu perdigon contra sede nacional di AD. Militantenan a rechasa e atakeā, e diputado pa Mesa de la Unidad Democratica (MUD) a skirbi riba su cuenta di Twitter. E legislador a publica un video tambe den cual por mira con e agresornan a ataca e sede politico. Ramos Allup a denuncia mas tempran cu el a ser agredi cu pepper spray den su cara. Richard Blanco, Julio Borges, Lilian Tintori, Henrique Capriles y Milagro Valero tambe a sufri atake, durante e mobilsacion cu oposicion a organisa pa exigi restitucion di e āhilo constitucional.ā E marcha convoca pa oposicion a ser reprimi pa Polis Nacional Bolivariano (PNB) y Guardia Nacional Bolivariano (GNB). E ciudadanonan contra gobierno di presidente NicolĆ”s Maduro no por a cumpli nan obhetivo: marcha desde Plaza Venezuela te na Palacio Legislativo, unda tabata spera cu e sesion encuanto e destitucion di e magistradonan di e Tribunal Supremo di Husticia (TSJ).
Como cu Plaza Venezuela tabata ocupa pa e cuerponan di seguridad, e mobilisacion a sali desde e sede di partido Accion Democratico, ubica den La Florida. Un piket di PNB tabata nan prome obstaculo pa yega na avenida Libertador. Carlos Paparoni, diputado pa MUD, a indica desde alrededor di e sede di partido cu nan tabata mantene nan postura di kier marcha direccion Palacio Legislativo na periodista di El Nacional Web. Despues di e entrevista el a hay un baƱo di pepper spray di e filanan policial.
E presidente di Asamblea Nacional, diputado Julio Borges, a ser agredi pa funcionario di Guardia Nacional y di Polis Nacional ora e tabata marcha den direccion di Palacio Federal Legislativo.Ā Borges a haya pepper spray den su cara, loke a lagāe ciego momentaneamente. E parlamentarionan Milagros Valero, Richard Blanco y Henry Ramos Allup tambe a sufri di asfixia. “Gobierno tin miedo di Asamblea Nacional, gobierno tin miedo di pueblo Venezolano”, Borges a declara.
Tur via di acceso pa yega naĀ e ciudad capital tabata cera riba orden di gobierno, lokeĀ a impedi mas di 60 diputado cu tabata bin di otro region pa nan por yega na Palacio Legislativo, unda tabatin programa e sesion ordinario pa debati riba e ruptura di e orden constitucional di parti di Ā Tribunal Supremo di Husticia y e activacion di proceso di remove e magistradonan di e Sala Constitucional. Borges a sigura cu e situacion aki no lo bay impedi cu e Asamblea Nacional lo sigui luchando pa logra eleccion, “pa Constitucion ta esun cu ta reina na Venezuela y no e dictadura cu TSJ ta impone hunto cu NicolĆ”s Maduro”.
“Mundo ta acompaƱando nos y nos no por permiti cu violencia, miedo, ni e arbitrariedad di gobierno por impedi cu nos ta sigui avansa cu eleccion.Esaki ta e momento cu e pueblo Venezolano mester lucha pa Constitucion y pa eleccion”, e parlamentario a agrega.
Te oranan di atardi tabatin bataya entre efectivonan di diferente cuerpo arma, y principalmente hobennan masculino cu tabata contesta cu piedra e atakenan cu gas lacrimo


text:
Na honor di Dia Internacional di Hende Homber, observa na November, e Comision di Medio Ambiente y Salud na La Cabana Beach Resort & Casino a dicidi di cuminsa un iniciativa nobo na nomber di nan asociadonan masculino. E comision a publica 5 criteria y a pidi e asociadonan di e resort pa nomina nan “Role Model Masculino.” E candidatonan mester a demostra e siguiente actitudnan: Cla pa Asisti, Semper cu un Sonrisa, Profesional, y den general un Role Model na trabou y den nan comunidad. Un cantidad di asociado a wordo escohi como nominado, incluyendo Roland Croes, Housekeeping, Manuel Ramos, Nicolas Gei y Efigenio Dania, Engineering, Johnny Kock y Michael DaCosta, Security y Nixon Castillo, Activities, entre nan. Prome cu nan a anuncia e ganador, un descripcion cortico di loke Dia di Hende Homber ta para pe a wordo comparti cu e nominadonan y e asociadonan presente den e sala di conferencia, durante e evento di Dia di Hende Homber. E Comision di Medio Ambiente & Salud kier a enfoca riba y salud di hende homber y mucha homber riba e dia aki; mehorando relacionnan entre e sexonan; promoviendo igualdad entre e sexonan y poniendo un luz riba role model masculino positivo. Dia di Hende Homber, e Comision di Medio Ambiente y Salud a declara, ta un ocasion pa hende homber por celebra nan logronan y contribucionnan na e comunidad, famia, matrimonio y cuido di much, mientras cu nan ta pone un luz riba e discriminacion cu tin contra nan. Dia di Hende Homber ta un oportunidad pa hende tur caminda mustra bon boluntad y aprecio y celebra e hende hombernan den nan bida, ademas di e servicio cu nan ta duna na nos sociedad, pa e bienestar di tur hende. Mientras cu e nominadonan a warda pa e resultado di e eleccion, nan a wordo sirbi cu un pasaboca delicioso, y nan a ricibi chuculati y streya como parti di un programa di incentivo unda voucher di streya por wordo uza pa haya productonan util. E ganador general cu a wordo eligi pa ricibi e titulo tan codicia di Homber di Aña pa 2014 tabata Nicolas Gei, di Engineering, kende ta un ehempel di e nivel mas halto di un Role Model excepcional pa su famia, e resort y e comunidad di Aruba. Nicolas ta bisa y haci tur cos di su curason. Ademas di voucher di streya, el a ricibi tambe un plakkaat conmemorativo y un certificado di regalo. Un pabien ta bai na tur e nominadonan y e ganador, Nicolas Gei.
Un momento histórico… SMAC ta lansa e logo oficial di Aruba su Carnaval
November 5, 2019 0
International School of Aruba tin su Open Dag
April 8, 2016 0


text: Diadomingo pasa di 12’or di marduga riba e caminda di Jamanota a sosode un accidente di auto basta fuerte unda tres auto tabata envolvi. Segun chauffeur di un nissan 350Z un auto biniendo for di pabou a casi dal e cu consecuencia el a baha caminda pero tras di e auto cu casi a dal e un nissan versa a bin tur cu tin den su banda y dal den dje pa despues dal den un volkswagen un auto di un compania. Tur tres auto a keda kibra tanto e nissan 350z y e versa a keda totallos. A start un pelea na e sitio unda e otro partido a cuminsa busca problema cu e chauffeur di e nissan y el a sa di defende su mes. Patruyanan ta yega di biaha y topa cu basta hende na e sitio y asina a trankilisa e situacion. A detene e dama den e versa pa core bou influencia y agresivo.


text:
“Anto komo nan no ta haña ku nan tin ku tene kuenta ku Dios, E ta entregá nan na nan mes mente korumpí di moda ku nan ta hasi kos ku no ta nèchi.”
Romanonan 1:28
Dios ta libra? Si, di e mesun forma ku un mama ta yuda su yu ora e yega na e konklushon ku e no ke skucha mas… kiko nan ta hasi? Nan ta lag’é hasi loke e ke, sin interferí mas.
E dolor di e tipo di parto aki ta grandi, pero nesesario, al kontrario, e persona ku no ke yudansa ta kaba anulando i ignorado ken abo ta tambe.
E sintimentu perverso aki ta hiba hopi na prostitushon, adikshon, abusu i delito, kiermen, tur tipo di esklabitut emoshonal.
Tur kos pasó e no ke konosé Dios ni Su boluntat.


text:
Kralendijk, 23 di novèmber 2021 – Naturalmente tur e trabounan ku DaisyCoffie di Frakshon Coffie ta desplegá komo miembro di Konseho Insular di Boneiru ta di gran importansia. Tòg por bisa ku e bishita di trabou ku DaisyCoffie a hasi den e di tres kuartal di aña 2021 serka empresario EdsonFrans, un asina yamá ‘starter’, tabata resaltante. EdsonFrans ku su kompania MyTea Bonaire ta un ehèmpel grandi pa tur hende ku ke drenta mundu empresarial pa bai hasi negoshi. Algun aña pasá Edson a pensa ku lo tabata bon pa e bai hasi algu mas ku su hòbi di kultivo di mata i yerba. Pokopoko, riba su mes, el a kuminsá kumpra e ekiponan ku e tabatin mester pa esaki i mesora su produkshon di prinsipalmente diferente tipo di yerba a oumentá. Edson a kuminsá ku benta di yerba fresku. E siguiente paso tabata pa produsí te di yerba entre otro yerb’i hole, orégano i lamungras. Tur esaki ta tuma lugá na su mes kas den su propio greenhouse. Entre tantu Edson ta kla pa bai ‘den grandi’ i kuminsá produsí no solamente pa konsumo lokal, pero tambe pa eksportashon. Ku su kompania MyTea Bonaire, Edson ta kumpli 100% ku maneho di gobièrnu di Boneiru pa enkurashá agrikultura i hortikultura, kaminda bonerianonan ta produsí nan propio kuminda i manera den e kaso akí, nan propio kos di bebe i alabes remedi natural. EdsonFrans ta un berdadero ‘rolemodel’!
Nesesidat sosial
Den e di tres kuartal di e aña akí e trabounan diario di Frakshon Coffie a kontinuá normalmente, manera trabou atministrativo i preparashon pa reunion. Remarkabel ta e kantidat grandi di kontakto ku konsehalDaisyCoffie tabatin den e kuartal akí ku personanan ku tin un òf otro nesesidat sosial i ku mester di yudansa pa esaki. No ménos ku 57 biaha DaisyCoffie mester a atendé ku e tipo di asuntunan akí. Ta un señal fuerte ku nos komunidat konosé hopi nesesidat sosial. Dia 6 di sèptèmber nos a selebrá Dia di Boneiru i den su disertashon durante e reunion solèm di Konseho Insular konsehalDaisyCoffie a enfoká riba futuro di nos bonerianonan bisando entre otro: ‘Ròl di e Boneriano, mester ta pa pone prioridat i énfasis, riba loke nos ke pa un mihó futuro. Tempu di krísis mundial manera aworakí, a saka nos forsa i motibu dikon nos mester kombibí mihó ku otro, ta solidario pa otro i traha mihó riba e union pa saka nos lugá pa dilanti. Shen porshento ‘100%’ amor pa nos patria.’ Preguntanan por eskrito ku DaisyCoffie a hasi den e kuartal aki tabata tokante remodelashon di Playa Fòrn’i Kalki i un biaha mas e konsehal mester a hala atenshon di Kolegio Ehekutivo riba e tantísimo kartanan ku no a haña kontesta.
Reunion
Durante e di tres kuartal di aña 2021 DaisyCoffie a asistí na48 reunion repartí den reunion di presidio (3x), reunion di Komishon Fiho (12x), reunion di Konseho Insular di forma opinion (1x) i reunion di Konseho Insular di tuma desishon (3x). Ku gruponan informalkonsehalDaisyCoffie a reuní 26 biaha. Dia 6 di sèptèmber tabatin e reunion solèm di Konseho Insular relashoná ku Dia di Boneiru. Ku e Komishon di Supervishon Finansiero (Cft) DaisyCoffie a reuní 1 biaha i tambe 1 biaha ku mrFritsGoedgedrag, miembro di RaadvanState den servisio ekstraordinario.
Kontakto ku prensa
Den e periodo akí Frakshon Coffie a emití dos komunikado i a publiká tambe dos karta den prensa. Kuater biaha konsehalDaisyCoffie a duna entrevista na medionan di komunikashon i 27 biaha a sali publikashon riba medionan sosial.


text:
“Señor no ta tarda ku Su promesa manera algun tin esaki pa tardansa, ma E tin pasenshi pa ku boso, i no kier pa ningun hende bai pèrdí, ma pa tur bin na repentimentu.”
2 Pedro 3:9
Señor no ta tarda pa kumpli ku Su promesa.Apesar ku hopi no ta kere den e promesa ku Dios lo huzga e humanidat i destruí e mundu, esaki lo wòrdu kumplí. E Altísimo no a ehekutá esaki ainda paso e ta di un durashon largu i no paso e la kambia di propósito.
E tardansa pa ehekutá e destrukshon final hustamente ta prueba e bondat i pasenshi di Dios. E tin e gran deseo di mira e personanan arepentí di nan mal kamindanan pa nan no sufri den eternidat. Ounke Señor ta anhelá ku niun hende ta bai pèrdí i inkluso ta hasi tur kos pa salba e humanidat, e gran mayoria ta sufri, paso nan ta rechasá Su Yu i Su Palabra.
Dios bendishoná bo dia grandemente..


text:
MEO TA ASELERANDO E PROSESAMENTU DI PÈRMITNAN EKONÓMIKO
MINISTERIO KONSERNÍ DESAROYO EKONÓMIKO
PUBLIKÁ RIBA 01 YÜLI 2022
Willemstad- Den e esfuersonan di Ministerio di Desaroyo Ekonómiko (MEO) pa logra aselerá e prosesamentu di pèrmitnan ekonómiko, e tim di e Departamentu di Pèrmitnan Ekonómiko den e ministerio a logra prosesá un total di 439 pèrmit ku tabata pendiente den e luna tras di lomba.
Bou di pèrmitnan ekonómiko ta komprondé entre otro pèrmit di establesimentu (vestigingsvergunning), e diferente pèrmitnan di HORECA, pèrmit di standplaats i vènt, pèrmit pa gerensia (directievergunning) i pèrmit di E-Zone.
Pa lei, Minister di Desaroyo Ekonómiko ta esun responsabel pa otorgá pèrmitnan ekonómiko na Kòrsou. Den luna di yüni tras di lomba , e tim di e Departamentu di Pèrmitnan Ekonómiko a hinka èkstra esfuerso pa por logra finalisá mas tantu petishon di pèrmit posibel. E Departamentu di Pèrmitnan Ekonómiko akí ta esnan ku diariamente ta evaluá i tuma desishon riba petishonnan di pèrmit ekonómiko ku keda risibí via Lokèt di Pèrmit.
Den e periodo benidero, MEO su tim ta bai kontinuá ku e mesun dedikashon i entrega pa pronto logra finalisá mayoria di e petishonnan pendiente. Den esaki mester tene debido kuenta ku, pa por prosesá sierto di e petishonnan pa pèrmit ekonómiko, MEO ta dependé adishonalmente di konseho di otro instansianan manera Brandweer, ROP, G&Gz i UBW.
MEO ta hasi alabes un apelashon na tur persona ku a risibí notifikashon ku su pèrmit a wòrdu prosesá i ku tin un desishon, pa akudí na Lokèt di Pèrmit mas pronto posibel pa por tuma esaki. Pa mas informashon tokante status di pèrmit por tuma kontakto libremente ku Lokèt di Pèrmit na number di telefòn 434-1692 òf por manda un mail na afgifte.vergunningenloket@gobiernu.cw.


text:
CURINDE ta informá Minister Cijntje i Minister Larmonie-Cecilia tokante DESAROYONAN INOVATIVO IMPORTANTE PA MAKSIMALISÁ POTENSHAL PARKE I ZONANAN OPERÁ PA CURINDE
Willemstad 28 di Ougùstùs 2022- Resientemente Curaçao Industrial and International Trade Development Company N.V. (CURINDE) a tene presentashonnan separá na Minister enkargá ku Desaroyo Ekonómiko Sr. Ruisandro Cijntje i Minister enkargá ku Desaroyo Sosial, Labor i Bienestar Sra. Ruthmilda Larmonie-Cecilia. Durante ambos reunion a pone e Ministernan na altura di e direkshon stratégiko ku CURINDE ta kana, pa asina nos Zona Ekonómiko por bira kompetitivo i atraé empresanan ku balor agregá pa nos ekonomia i mas empleo. Un punto importante den esaki ta e kambio den e lei ku ta rigi nos Zonanan Ekonómiko ku mester keda adaptá na nórmanan internashonal. Meskos ta importante finalisá e trámitenan pa habri un área industial na Nieuwe Haven, pa kua ya kaba tin hopi interes i petishon pa hür di alrededor di 24 mil meter kuadrá kaba loke ta representá 25 kompania. Ambos Minister a hasi bon uso di e enkuentro pa asina por pone nan mes na altura di e desaroyonan, pero tambe profundisá den temanan relatá na CURINDE ku pa nan ta di interes.
Zonanan Ekonómiko rònt mundu, i den nos region sigur, a bin ta kontribuí engrande na kuponan di trabou. E direkshon stratégiko ku CURINDE huntu ku Gobièrnu a skohé ta pa modèrnisá nos Zonanan Ekonómiko i ta dirigí nétamente riba industrianan kaminda por krea mas desaroyo ekonómiko i empleo, prinsipalmente bou di nos hobennan. Industrianan manera BPO (servisionan di sosten empresarial realisá den otro pais ku esun kaminda e servisio ta keda ofresé) i call-centers ta brinda e oportunidat aki. Pero pa Kòrsou por atraé empresanan pa bin establesé den nos Zonanan Ekonómiko, nos mester modèrnisá nos leinan pa nos por ta kompetitivo i alaves alkansá sistemanan digitalisá modèrno ku ta agilisá procesonan den e kadena logistiko.
E forma ku nos ekonomia a hisa kabes tin komo resultado ku tur espasio disponibel den parke Industrial Brievengat ta yená. E interes pa mas espasio den zonanan industrial adekuá ta opvio tambe, si nota e gran interes ku tin pa establesé den e área industrial na Nieuwe Haven, kaminda tin un gran kantidat di kliente wardando pa e área bira operashonal. CURINDE ta kolaborando ku tur envolví pa mas pronto posibel esaki por ta operashonal.
Tantu Minister Cijntje komo Minister Larmonie-Cecilia a keda poné na altura di e desaroyonan aki na CURINDE. Aparte di esaki a atendé tambe ku Minister Cijntje un invitashon ku a drenta di e organisashon ku ta representá interes di markanan internashonal ‘International Anti-Counterfeiting Coalition’ (IACC) pa ta oradó di orden durante di Europol Intellectual Property Crime Conference ku ta tuma lugá dia 27 pa 28 di Òktober próksimo na Roma, Italia. E konferensha ta keda organisá pa EUROPOL i IACC. Esaki ta un gran oportunidat pa presentá Kòrsou na representantenan importante di markanan ku tin presensha rònt mundu i na mes momentu pa papia ku representante di algun marka ku por skohe pa establesé na Kòrsou.


text:
A Decade of Ocean Science for Sustainable Development
ORANJESTAD – Recientemente UNESCO Aruba a organisa y host un webinar riba e topicodi e oceano. E webinar tabata un di e sietewebinarnan regional organisa pa IOC/UNESCO.E webinarnan aki tin di haber cu e agenda 2030 di Nacionnan Uni relaciona cu e desaroyosostenibel di nos oceano. Pa medio di cooperacion internacional e decada di oceano lo fomenta investigacion cientifico y tecnologiainnovativo pa asina ciencia por responde na e necesidadnan di sociedad. E siete necesidadnandi sociedad relaciona cu e decada aki ta, un oceano limpi, un oceano saludabel resiliente, un oceano predicibel/pronosticabel, un oceano sin peliger, un oceano sostenibel y productivo, un oceano transparente, y un oceano inspirador yatractivo unda sociedad ta comprende y un oceano cu nos tur ta balora.
E webinar su enfoke principal tabata relaciona n’e di tres necesidad di sociedad menciona den e lista di e decada di oceano. Esey ta, un oceanopronosticabel/predicibel cu ta enceraobservacion y modelacion di e lama y e costa di lama.
E obhetivo principal di e webinar tabata paconhuntamente bini cu solucionnan relaciona cu e problema principal.
E problema principal cu mester resolve ta e siguiente: e sociedad di e region den AltanticoWest y Pacifico Oost no conoce suficientemente e volumen di e lama regional y no por reacciona cu eficiencia n’e cambionan den e condicionnandi e lama.
A participa 14 orador reparti den 7 seccion. A cera conoci cu oradornan y panelistanan di diferente parti di mundo cu a participa, por ehempel hermana isla Corsou, Merca, Latino America, Europa. Participantenan a varia di tur parti di mundo.
Dr. Albert Martis, segundo vice-presidente di e Organisacion Mundial di Meteorologia(WMO) a presenta e perspectiva di WMO relaciona cu etopico di ‘Resultado Social di un OceanoPronosticabel’.
Despues Sr. Daniel Corsen cu a cera nos conocicu ‘E Teoria di Cambio’ y con lo uz’e durante e webinar. ‘E Teoria di Cambio’(The Theory of Change) ta aplicabel pa problemanan complica relaciona cu observacion y modelacion di e lama. Durante e seccion di analisis di e situacionactual, expertonan di NOAA y Universidad di Puerto Rico a bay den detaye riba loke ta hacibon den region y unda nos ta fayando pa loke tatrata e observacion di lama. Despues di esaki a sigui cu input di stakeholders, unda un di e oradornan tabata inclui e experto di turismo dr.Jorge Riddertaat di UCF. Djey diferente instancia grandi a comparti nan ideananinnovativo pa yega na e fondonan pa sistemanandi observacion y modelacion di lama.
A sigui cu presentacionnan di e director di Pacific Tsunami Warning Center y profesornandi universidad tratando e topico ‘Caminda pa e Cambio’(Pathway to Change). Tambe e condicionnan y intervencionnan cu mester tumaluga pa asina yega na e deseo riba termino largo cu ta un oceano predicibel unda e comunidad den e region ta comprende y reacciona riba e cambionan di laman pa aña 2030.
E ultimo parti di e webinar a inclui un partiimportante relaciona cu e Teoria di Cambio, principalmente con nos lo por monitor cada manifestacion/resultado prome cu nos yega na nos proposito a largo plaso di un oceanopronosticabel. Akinan atrobe diferente experto, incluyendo di IOC/UNESCO, a forma parti di e oradornan y di e panel.
Un topico cu a bin dilanti den diferente seccionta cu mester pone enfasis riba trahamento huntoentre expertonan mundial pa asina yudaconscientisa e ser humano. Nos ta biba riba un planeta blauw y mester cuida e oceano cu tarondona nos. Lama por ta nos amigo, pero si nos descuida o descuid’e, e por bira nos enemigo tambe.
Dr. Marck Oduber, miembro di NatComUNESCO Aruba a lidera e grupo di trabao di ‘Oceano Pronosticabel’ y e webinar pa e region.
UNESCO di Aruba ta contento di tin dr. MarckOduber como un experto reconociinternacionalmente riba e tema di oceanopronosticabel. Comision Nacional di UNESCO Aruba ta gradici dr. Oduber cu a pone Aruba riba pantaya tanto regionalmente como mundialmente relaciona cu ciencia oceanico.


text:
Comite Olimpico Arubano a presenta nan uniform na pueblo di Aruba
Ayera despues cu den ora nan di atardi a sosode e Ceremonia di Despedida, e delegacion di COA a sali rumbo pa Nos Planta Nacional Telearuba. Durante e bishita aki den Telenoticia a conta cu presencia di Prome Minister demisionario di Aruba, Sra. Evelyn Wever Croes cu a desea e atleta nan cu lo representa nos Isla tur clase di exito. Secretario General di COA, Nicole Hoevertsz a elabora riba e Weganan di Tokyo 2020.
Como parti di e programa a hasi e presentacion oficial di e uniform di Ceremonia di Apertura, diseña pa Magali Maduro. Tambe na mes momento presentacion di Totto cu ta encarga cu e uniform deportivo como tambe e diseño presenta pa Juan Camilo Vasquez.
Hunto cu e atleta nan di natacion Mikel Schreuders y Allyson Ponson a papia riba nan preparacion tras di lomba y e hecho cu lo ta representando nos Isla pa di dos biaha den e Weganan Olimpico. Via videocall a logra hiba un entrevista cu e di tres atleta cual ta Philip Elhage cu lo ta den e deporte di tiro.
Pa clausura e programa e Presidente di Comite Olimpico Arubano, Sr. Roy Mezas a ricibi e bandera di Aruba for di man nan di Prome Minister di Aruba y asina su persona a traspasa e bandera aki pa Sr. Kenneth Vrolijk cu ta e Hefe di Mision pa e Weganan Olimpico. N’e momento ey Sr. Vrolijk a pasa e dos bandera nan aki pa e dos atleta nan presente cu lo ta e abanderado nan pa e Weganan Olimpico 2020.


text:
WILLEMSTAD – Di 16 pa 19 di yanüari 2014, na Aruba, a tuma lugá un kurso pa hues nan di landamentu sinkronisá di F.I.N.A. Vários pais di e kontinente amerikano i di Karibe i nan federashon nan, huntu ku nan hues nan i entrenadó nan, a partisipá na e kurso aki.
Sra. Virginia Jasontek, di Estados Unidos, sekretaria honoraria di e Komité Tékniko di landamentu sinkronisá di FINA, tabata esun ku a duna e kurso aki i sigur mester remarká ku Sra Virginia Jasontek a hasi esaki di un forma magistral.
E Komité Olímpiko di Aruba i su representante nan di landamentu sinkronisá, tabata esnan enkargá pa organisá e evento ku tabata un reunion di famia deportivo.
Kada seshon di e kurso a konstituí debate nan ekselente miéntras ku e diferente regla nan nobo di e deporte a keda trese na konosementu di e partisipante nan.
Na final di e kurso, e partisipante nan mester a traha un eksámen komo parti di e evaluashon. E resultado nan di esaki tabata satisfaktorio.
FAK (Federashon Aquatiko Kòrsou) tabata bon representá den presensia di diferente hues i árbitro. Tur e partisipante nan a risibí nan sertifikado di FINA.
E klup Swordfish Aquatic Group tabata representá pa Sra. Igma Ruz Guerra, Sr. Jorge Luis Ruz Guerra i Sra. Bernice St.Hilaire-Meulens. E representante nan di Kòrsou a demostrá ku Kòrsou ta un potensia den deporte i ku ta traha ku amor pa un hubentut sano di kurpa i mente.


text:
Hip hop
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Hip Hop, tambe konosi komo músika rep (ingles: hip-hop music), ta un género di músika i tipo di movementu kultural ku a inisiá den dékada setenta di siglo binti na New York, den bario di Bronx. E ta lanta na mes momentu den e barionan di residente afro-merikano i afro-karibense na algun siudat grandi di Merka. E músika ta konsisti di un ritmo musikal ku ta komaña rep, un ritmo ku ta rima i ta wòrdu kanta lihe. E letra di kantikanan hip hop trata mas tantu e bida urbano den e siudatnan grandi. Tambe hip hop sa hasi uso di estilonan musikal di músika pop, manera disko i reggae.
Epoka di Oro[editá | editá fuente]
Ta referi na e periodo entre 1985 i komienso di añanan nobenta komo e époka di oro di hip hop. E tabata karakterisá pa su diversidat, kalidat, inovashon i influensia.[1] E artistanan mas produktivo durante e époka aki tabata Public Enemy, LL Cool J, Run-DMC, KRS-One i deBoogie Down Productions, Eric B. & Rakim, De La Soul, Beastie Boys, A Tribe Called Quest i Jungle Brothers.[2]


text: Diabierna madruga a drenta informe di un cas di kiebro cu ladronicia na un adres na Ponton, mesora a dirigi un patruya na e sitio. Na caminda pa e sitio a drenta un otro informe di cu na un otro adres nan ta mira riba camara de seguridad cu tin un ladronicia tumando lugar e momentonan ey y e ladron ta den e cas. Bayendo na e prome informe y e otro informe a drenta net na e momentonan ey e patruya tabata net dilanti di e cas ey y a wak e conocido Tico P. cu a purba core bay pero ora ela bula cura ela cay y polis atrapa e sospechoso. E caida a causa cu e sospechoso a resulta herida y tabata keha di hopi dolor y a pidi pa ambulans p’e. Na yegada di e ambulans nan a atende e sospechoso na e sitio y despues a transporte pa warda di polis.


text:
WILLEMSTAD — Komo preparashon pa Carifta Games 2017, e komité organisadó “Stichting Organisatie Atletiek Evenementen” (StOA), ta organisando diferente reunion ku e gruponan di tarea asigná. Djasabra último, 20 di ougùstùs, e eks atleta olímpiko Caimin Douglas, kende ta e Direktor tékniko deportivo pa CARIFTA 2017, a duna un presentashon na e demas gruponan di tarea.
For di algun luna atras e fundashon organisadó StOA a asigná señor Caimin Douglas komo e persona responsabel pa henter e parti tékniko deportivo pa loke ta e weganan ku ta tuma lugá den SDK, kual ta enserá e programa pa e diferente disiplinanan, huradonan, e boluntarionan riba pista di atletismo i e kordinashon pa tur evento start na ora.
Señor Douglas a enfatisá ku pa logra un evenementu di atletismo eksitoso, bo mester di un grupo grandi di boluntario. Esakinan ta sumamente nesesario i importante den henter e proseso di un evento, tantu pa e preparashon promé, durante i na final di kada evento i guiando e atletanan den e proseso pa bin i bai na e respektivo akomodashonnan deportivo. “Ta sumamente importante aworakí, pa mas pronto posibel, buska un grupo di boluntario entusiasmá ku lo ser entrená riba sierto spesialidat spesífiko. Mester di diferente miembronan di hurado pa e disiplinanan di sprent, bulamentu haltu, bulamentu leu, tiramentu di sper, tiramentu di disko i pushamentu di bala. Banda di esaki mester di boluntarionan ku ta avisá e atletanan pa ta na ora na e respektivo disiplina ku nan mester kompetí na dje”, Segun Caimin Douglas a sigui enfatisá.
E inskripshon pa boluntarionan i patrosinadornan pa e ‘Carifta Games 2017’ ya a habri i por hasi esaki via e wèpsait di e organisashon (www.carifta2017.com). E komité organisadó ta hasi un yamada na un i tur ku di bèrdat ta interesá pa duna un man, pa inskribí mas pronto posibel i asina duna un sosten na e weganan. Carifta Games 2017 lo tuma lugá e fin di siman di Pasku di resurekshon den Sentro Deportivo Kòrsou (SDK) na Kòrsou.
Carifta games” ya pa años ta ser konsiderá komo e kuna di e futuro kampionnan olímpiko di e aria di Karibe. Un ehèmpel klásiko di esaki ta e atleta Usain Bolt, ku te ainda, ta esun ku tin e rèkert riba 200 meter den Carifta Games. Un kantidat promedio di 450 atleta, prosedente di e area di Karibe, ta partisipá anualmente na e weganan aki.


text:
Publiká riba 23 Desèmber 2020
Willemstad – Lokèt di Pèrmit di e Ministerio di Gobernashon, Planifikashon i Servisio Públiko konhuntamente ku Ministerio di Hustisia ta informá ku entrante 1 di yanüari 2021 lo introdusí varios kambio den otorgamentu di un Deklarashon di Bon Kondukta (VOG). Kambio primordial ta e tarifa nobo pa e dokumento aki i e método di pago.
Kambionan fundamental ta den e modelo di e deklarashon, e formulario pa hasi un petishon, e forma di prosesá i atministrá e petishon i e tarifa. Petishonnan ku lo wordu hasí te ku 31 di desèmber 2020 ta kosta Fl. 1,-. Basá riba evaluashon a yega na e siguiente tarifa pa un Deklarashon di Bon Kondukta.
Personanan for di 22 aña ta paga Fl. 25,-. Personanan te ku 21 aña, Fl. 12,50. Personanan ku ta risibí ònderstant ta paga Fl. 12,50. Un karta di SOAW pa demostrá esaki ta nesesario.
Kopia di un Deklarashon di Bon Kondukta ta kosta Fl. 5,-. Pa risibí un kopia e deklarashon no por ta mas bieu ku 6 luna. Den otro kasonan ta rekerí e persona hasi un petishon nobo.
Por skohe pa paga na Lokèt di Pèrmit via un “swipe machine”, via traspaso riba kuenta di MCB number 31968600 na nòmber di Land Curaçao òf por hasi uso di ‘online payment’. Den kaso ku ta hasi un traspaso òf ‘online payment’ mester meshoná nòmber i fam di e petishonario. E komprobante mester indiká bon kla ku e pago a wordu prosesá i konfirmá. Entrante 1 di yanüari 2021 no ta aseptá pago kèsh.
Lokèt di Pèrmit ta enfatisá ku petishon pa un Deklarashon di Bon Kondukta lo wòrdu atendé solamente si e pago ta hasí adelantá i tur dokumento ta korekto i kompleto. Por hasi petishon via di email vog.vl@gobiernu.cw òf den kaso ku esaki no ta posibel por hasi e petishon personalmente na ofisina di Lokèt di Pèrmit den Eurobuilding na Saliña.
Pa mas informashon semper por tuma kontakto ku Lokèt di Pèrmit na su number temporal ku ta 434-1690.


text:
Kònsul Libanes na Kòrsou ta gradisí pa kombibensia ku komunidat di Libanon
Kònsul Libanes na Kòrsou ta gradisí pa kombibensia ku komunidat di Libanon
Willemstad 5 di Ougùstùs 2020 – Djamars último a tuma lugá un eksploshon katastrofal den sentro di siudat di Libanon ku a sakudí mundu henter. Libanon konsekuentemente ta den un situashon di krisis aktualmente. E desaster a kousa un kantidat espantoso di persona ku a fayesá, miles di hende heridá i pèrdí i miones ku a keda desampará i sin hogar. Konsul Honorario di Libanon situá na Kòrsou ta ekspresá palabranan di kondolensia i sosten pa tur esnan afektá pa e katástrofe na e siudat Beirut. Riba e plataforma sosial di Konsulado Libanes na Kòrsou entre otro por sigui e último desaroyonan na Libanon, por risibí informashon pa por duna sosten i tur esnan ku mester di sosten personal por haña informashon di kontakto.
E eksploshon ku a tuma lugá na Libanon djamars último a manda ólanan di shòk rònt mundu pa su magnitut i horor ku e la kousa den e sentro di siudat Beirut. Outoridatnan Libanes ta indiká ku ofisialmente ya por a konta 155 persona ku a fayesé, un gran kantidat di persona pèrdi i mas ku 5000 persona heridá, i aun ta buskando víktimanan ku lo a kai den e haf òf personanan heridá ku pa un milager por a sobrebibí e eksploshon.
Kòrsou tambe ta konsistí di un komunidat grandi di persona desendiente di Libanon ku tin famia, amigu i konosí na Beirut. Tambe hopi ta esnan ku ta bishitá nan ser kerínan den e periodo di aña aki òf ta ku fakansi aktualmente na Libanon. Pa e motibu aki Konsul Honorario di Libanon situá na Kòrsou ta informá tokante nan plataforma sosial riba facebook kaminda por sigui e último desaroyonan tokante e kalamidat, i por tuma kontakto pa risibí sosten òf guia pa drenta den kontakto ku instansianan ofisial ku por yuda nan. [Facebook: Honorary Consulate Of Lebanon – Curaçao]
Komunidat di Kòrsou a demonstrá ku e ta kumbibí ku tantu e komunidat na Libanon komo esnan ku ta biba na Kòrsou. Konsulado di Libanon na Kòrsou ta gradisí komunidat pa tur e mensahenan di sosten risibí. Kònsul Honorario señor Jean Fayad ta ekspresá su gratitut na komunidat di Kòrsou pa esaki. Hopi ta esnan ku ke yuda, pero ku e situashon ekonómiko prekario na Kòrsou e tin tur komprenshon ku pa hopi ta disfisil pa duna sosten. Pa tur esnan ku si por, ta posibel pa duna aporte na Krus Korá di Libanon pa medio di www.redcross.org.lb. Hulanda tambe ta duna sosten pa medio di su Krus Korá ku lo yuda ku e buskeda di viktima i sobrebibente. Por duna aporte na Krus Korá di Hulanda spesífikamente pa e kalamidat aki pa medio di un donashon na Giro 5125 (IBAN NL02 INGB 0000 0051 25). Kònsul Honorario Fayad ta gradisí tur ku ta resa pa esnan ku ta pasando den e katastrofe aki i na nòmber di Kònsulado di Libanon na Kòrsou ta manda su sentimentunan di pésimo pa famianan di esnan ku a fayesé, i ta pidi tur esnan siguiendo e situashon ku tin famia, amigu i konosi, pa mantené fé, pasenshi i sigui resa pa tur esnan envolví.


text:
Sigur ora ta trata di hospital cu hopi pregunta serio sin contesta --- *Director Financiero y Algemene Rekenkamer ta controla placa --- *Libertad moral pa por actua sin reserva enfrente cualkier persona
ORANJESTAD(AAN)—Mas halto e funcion di un persona, mas e mester cuida su bon reputacion y asina haci cu ningun hende por cuestiona su nivel moral of uza un fayo den su bida profesional of personal.
Ora ta papia di un dirigente, ta papia di un persona liber, cu no mester sconde nada pa ningun hende y no por wordo uza dor di ningun hende pasobra tin mancha na su nomber.
Atrobe nos ta bolbe na loke tabata central den Corte di Husticia di Aruba durante eleccion 2021, ora Corte di Husticia tabata cera tur porta cu por a conduci na corupcion.
Na diferente ocasion nos a trece dilanti cu mester sigui presta atencion na loke Hueznan a trece dilanti, ora nan a mustra con un hende por wordo manipula na un of otro forma loke directamente tin resultado pa e pais.
Corupcion, acto den cual por ehempel un hende ta haya placa pa e haci algo, ta peligroso pasobra e ta tira lodo riba democracia, riba e base di Aruba como pais democratico y ta destrui e base sano di e pais.
Corupcion y manipulacion ta nace ora un persona tin informacion di un persona cu tin influencia importante y ta uza esaki como arma pa silencia e persona of pa stroba e bon ehecucion di trabou.
Aruba a conoce e caso di e Vice Presidente di Algemene Rekenkamer Aruba, cu mester a entrega su retiro a base di accion di miembronan di Parlamento.
Accion cu DIARIO a sostene pasobra ya e no tin e base intachabel pa haci su trabou. Su imagen cu ta imagen di Aruba, a wordo mancha y el a duna prueba di un debilidad cu un persona por uza pa actua contra interes di Aruba.
E Vice Presidente di Algemene Rekenkamer Aruba a wordo reemplasa y awor un persona cu ta coresponde directamente na su imagen, no ta haya su retiro pero por keda traha na Hosopital di Aruba, cu ta exigi hende cu por para fuerte y cu reputacion intachabel.
E Director Financiero di Hospital tin e mes tarea cu e Vice Presidentr di Algemene Rekenkamer.
E mester por huzga imparcial sigur ora ta trata aki di placa di un hospital, cu ta wordo cuestiona hustamente pa un calamidad financiero cu ta loke e hospital ta y awe te den Corte dos instancia di hospital ta confronta otro.
Na e momento aki no por tin ningun duda riba e base di moral di e director financiero di Hospital.
Ta berdad cu cantidad di hende ta dal betro y ta participa na trafico aunke esaki ta contra ley. Esaki ta motibo cu Polis ta actua den un trafico cu por pone fin na bida di hende.
Ta pa evita cu personanan den funcion importante por haci esaki, un tempo tabata exigi pa tur hende den cierto funcion tin chofer pa nan por asisti na un receptie y gosa di un drink, sin preocupa nan mes cu nan mester stuur.
E Director financiero di Hospital no a tene su mes na regla. El a kibra un ley, cu ta proteha bida humano cu ta na peliger na momento cu persona bebe alcohol y maneha un vehiculo.
El a comete un eror. Punto. Un eror cu mester a haci cu e ta entrega su retiro pasobra ya e no por duna prueba di un moral, cu ta tene completamente na ley loke ta sumamente importante ora hende ta traha cu placa of ta e persona cu decision final.
Hecho ta, cu awor Hospital tin un Director Financiero cu cualkier persona por trata na manda cera su boca, pasobra el a wordo detene dor di Polis.
Hospital, cu ta un desaster financiero y organisatorio tin un director financiero, cu no a manda pa Pueblo e mensahe, cu moral ta bini na prome lugar. Esaki ta nifica cu tin e posibilidad cu hende por trata di uza su persona pa haci loke ley no ta permiti.
Hospital tin e deber di actua y mas ainda, introduci un regla mucho mas amplio pa consumo di alcohol tambe.
Democracia ta nifica: “ley pa uno y ley pa tur” sigur den hospital, cu mester atende cu bida di hende.
Mescos cu cualkier trahador cu wordo deteni ta keda sin trabou, Hospital mester cumpli cu regla y mester exigi su director financiero entrega su retiro. Punto.


text:
Kico Ta e Boluntad di Dios pa Mi?
E contesta cu Bijbel ta duna
E boluntad di Dios ta pa bo conoc’e como persona, hala cerca dje, anto stim’e y sirbie cu henter bo curason. (Mateo 22:37, 38; Santiago 4:8) Pa bo por siña con pa haci e boluntad di Dios, ta bon pa bo analisa e bida y siñansanan di Hesus. (Juan 7:16, 17) Hesus no solamente a papia di e boluntad di Dios, sino el a biba tambe na harmonia cu ne. En realidad, Hesus a bisa cu su proposito den bida no tabata “pa haci [su] boluntad, ma pa haci boluntad di esun cu a mand’e.”—Juan 6:38.
Mi mester haya un señal, vision of yamada special pa sa kico Dios kier pa mi haci?
No, pasobra Bijbel ta contene e mensahe cu Dios tin pa humanidad. E tin tur loke bo mester pa bo ta “completamente prepara pa tur bon obra.” (2 Timoteo 3:16, 17) Dios kier pa bo uza Bijbel hunto cu bo “capacidad di pensa” pa haya sa kico e ta spera di bo.—Romanonan 12:1, 2; Efesionan 5:17.
Di berdad mi por haci Dios su boluntad?
Si, pasobra Bijbel ta bisa di Dios cu “su mandamentonan no ta pisa.” (1 Juan 5:3) Esey no kiermen si cu semper ta facil pa obedece Dios su mandamentonan. Pero e beneficionan cu lo bo haya ta mucho mas tanto cu e esfuerso cu bo tin cu haci. Hesus mes a bisa: “Feliz ta esnan cu ta tende e palabra di Dios y ta cumpli cu ne!”—Lucas 11:28.


text:
KRALENDIJK – 6 di òktober binidero ta bai organisá e aktividat grandi spesialmente pa hóben “Torneo di Reino”. Relashoná ku esaki gezaghèber di Boneiru Edison Rijna i Nimrod Pieters, General mènedjer di Jong Bonaire a papia ku prensa djabièrnè atardi.
Nan a elaborá riba diferente punto pa loke ta trata e aktividat. Gezagheber Edison Rijna a menshoná entre otro ku e aktividat di deporte no tin nada di aber ku Regata. Torneo di Rijna ta separá i ta konsentrá riba 3 diferente rango di deporte na tres sitio. Ta trata di un evento unda hopi hóben ta bai partisipá, gezaghèber a menshoná. Seguidamente a dirigí palabra i Nimrod Pieters, General mènedjer di Jong Bonaire. E na su turno a elaborá riba e 3 diferente wega ku ta bai tin. El a papia amplio i mustra pa medio di un pantaya e skema ku tin i mas informashon. Un kantidat grandi di hóben ta bai partisipá na e ‘Torneo di Reino 2019’. Ta bai tin aktividat di deporte den bario Rincon, Nort di Saliña i Tera Kòrá. Dia 6 òktober gruponan ta yega for di eksterior i ta keda den ‘Courtyard by Marriott Bonaire Dive Resort’.
Djaluna atardi ta tuma lugá apertura ofisial den stadion ‘Antonio Trenidat’. Tur kos ta sosodé den un siman. Saba i Sint Eustatius no ta partisipá i e idea ta pa 2020 organisá e torneo na isla riba, asina enbolbí esnan ku no a partisipá awor pa nan forma parti di e aktividat.
E idea ta pa partisipá i no saka e mihó for di e deporte. E hóben boneriano ta praktiká diferente deporte na mes momentu loke ta impreshonante,”Pieters a konta.
Gezaghèber Rijna a finalisá e enkuentro ku prensa i a menshoná pa prensa kubri mas posibel di e aktividat, asina trese e hóbennan den publisidat i konsientisá nan pa kos bon. Entrada pa tur aktividat relashoná ku ‘Torneo di Reino’ ta grátis,”gezaghèber a menshoná. E ‘Torneo di Reino’ ta entre 6 pa 11 di òktober 2019.


text:
Ayera mainta para riba un pida tereno di 70 mil meter cuadra na Palmbeach cu Prome Minister Evelyn Wever Croes a negocia pa bende pa un suma di entre 14 pa 17 miyon dollar, Parlamentario di AVP, Benny Sevinger a cuestiona e hecho di con ainda Ministerio Publico no a inicia e investigacion contra e lider di MEP.
Segun parlamentario Sevinger, su persona ta envolvi pa cinco a├▒a caba den un investigacion di parti di Ministerio Publico contra di su persona, cual por wordo considera como un persecucion politico. Na mes momento Sevinger a mustra cu ya caba el a yega di mustra e influencia cu e lider di MEP tin den Ministerio Publico pero tambe den departamento di Landsrecherche y cu ainda tin hopi mas di bisa riba e sistema hudicial y con esaki ta funciona, con nan ta persigui, pakico ta persigui nan y kende nan no ta persigui y pakico nan no ta haci esaki.
Awe mi a bin aki ya cu ta hopi hende a reacciona despues di a scucha y lesa con Evelyn reacciona riba loke mi persona a trece dilanti na radio, caminda entre otro el a laga publica cu como lider di MEP, e lo entrega un keho contra parlamentario di AVP.
Den un declaracion cu el a haci na cede di MEP, Evelyn a sigura cu e lo entrega un keho contra mi persona pa motibo cu Benny ta susha su nomber, refiriendo na e hecho cu mi persona a declara cu mi a entrega keho contra su persona y mustrando tambe cu hasta mi a bay bek Ministerio Publico pa mira con a para cu e keho cu ami a entrega contra su persona.
Segun e publicacion, Evelyn ta bisa cu e tambe a haci averiguacion si ta berdad mi persona a entrega keho contra di dje insinuando cu awor pa motibo cu mi ta envolvi den un investigacion, mi a dicidi di entrega un keho contra di su persona.
Aki Evelyn a mustra cu awor cu mi ta meti den investigacion, el a entrega keho pa motibo cu lo mi tabata envolvi den bendemento di un pida tereno na 2004 pa e suma di 17 miyon dollar, tempo cu e tabata traha den sector priva como abogado.
Esaki ta e mentalidad corupto di e lider di MEP, purbando na laba man pa algo cu el a haci como abogado y no gobernante, keriendo cu mester separa e cosnan aki for di otro pero caminda en realidad el a haci su mes culpabel pa bende tereno di pueblo.
Benny Sevinger a sigui mustra cu documentonan cu el a entrega tambe na Ministerio Publico contra di e lider di MEP, ta confirma cu Evelyn a negocia benta di e pida tereno pa un proyecto di Waterpark caminda tabatin un suma di 17 miyon dollar envolvi, apesar cu e actual Prome Minister kier insinua cu ta trata di 17 miyon florin.
Parlamentario di AVP a sigui mustra cu Ervelyn a mustra cu e tempo ey e tabata un consehero fiscal y cu ningun momento e tabata minister of posicion publico.Aki pueblo por a mira e mentalidad corumpi di Prome Minister, caminda e ta mustra cu su participacion den un transaccion di casi 17 miyon dollar di un tereno di gobierno, ta hustifica ya cu e no tabata minister pero hecho ta keda cu ta un tereno di pueblo a wordo bendi, miyones a pasa di un famia pa otro y ningun hende sa ainda kende a ricibi e placa aki. Awor cu cosnan ta bolter, awor cu tin pruebanan contundente, documentonan oficial di tur loke a tuma luga, pruebanan cu ta mustra riba envolvimento di compania di famia di Prome Minister, awor ta buscando forma pa e keho cu mi a entrega no wordo acepta,ÔÇŁ Parlamentario Benny Sevinger a declara.


text:
Resultadonan di e wikènt di 9/10 yüli di BEVEKO BRIGHT BASEBALL
Resultadonan di e wikènt di 9/10 yüli i alabes e standing di BEVEKO BRIGHT BASEBALL – L40:
LIGA 40+
Djasabra 9 yüli
Isla Crackers 6 – Azucar 3
Pa Isla: 6 kareda 11 hit i 5 eror. Picher ganadó: Stanford Landburg. Mihó bate: Charlton Merite di 4-3; Jermaine Esprit i Dave Janga ambos di 3-2.
Pa Azucar: 3 kareda 5 hit i 3 eror. Picher pèrdèdó: Raymond Soerka. Mihó bate: Jeffrey Thompson di 2-2 i Jurgen Susanna di 1-1.
Jandoret Raiders 15 – Yesterday 7
Pa Jandoret: 15 kareda 11 hit i 6 eror. Picher ganadó: Clifton Yziek. Mihó bate: Rigobert Cijntje di 3-3; Deron Clara i Elmus Paulo ambos di 2-2.
Pa Yesteray: 7 kareda 7 hit i 3 eror. Picher pèrdèdó: Carl Jurrjens. Mihó bate: Andres Gonzales, Erwin Benita, Victor Hernandes i Sergio Everon tur di 2-1.
Sta Rosa Memories 7 – Veteranos Otrobanda 6
Pa Sta Rosa: 7 kareda 8 hit i 3 eror. Picher ganadó: Raymond Martes. Mihó bate: Randy Lo-A-Tjong i Cedric Antonia ambos di 3-2.
Pa Otrobanda: 6 kareda 7 hit i 3 eror. Picher pèrdèdó: Edison Clemencia. Mihó bate: Juan Miguel Trinidat, Damery Meyer i Rayden Suart tur di 2-1.
Djadumingu 10 yüli
Sta Maria Pirates 9 – The Brothers 0
Pa Sta Maria: 9 kareda 13 hit i 0 eror. Picher ganadó: Amador Nita. Mihó bate: Rayon Samuel di 2-2 i Randolph Balentina di 4-3.
Pa The Brothers: 0 kareda 3 hit i 2 eror. Picher pèrdèdó: Signald M Burnet. Mihó bate: Reinaldo Elcok, Aishel Hooi i Richel Angela tur di 2-1.
Vosama 11 – Marchena Stars 3
Pa Vosama: 11 kareda 12 hit i 1 eror. Picher ganadó: Alberto Ramirez. Mihó bate: Luis Offredy di 3-3.
Pa Marchena: 3 kareda 4 hit i 5 eror. Picher pèrdèdó: Wendell Elizabeth. Mihó bate: Danielo Sanchez di 2-2.
Quality Stars 15 – Marlins 0
Pa Quality: 15 kareda 15 hit i 0 eror. Picher ganadó: Franklin Benito. Mihó bate: Raydell Isabella di 3-3. Senny Petronella, Franklin Benito i Julien Ignacio tur di 2-2.
Pa Marlins: 0 kareda 1 hit i 3 eror. Picher pèrdèdó: Ramon Cabrera Dominguez. Mihó bate: Shanon Kleinmoedig di 2-1.


text:
Minister di Finansa Xiomara Maduro: Caft ta conseha pa duna Aruba un instruccion riba Presupuesto 2022
Minister di Finansa Xiomara Maduro:
Caft ta conseha pa duna Aruba un instruccion riba Presupuesto 2022
Diaranson despues di merdia Gobierno di Aruba a tene un conferencia di prensa extra-ordinario. Esaki tabata relaciona cu e carta cu Caft a manda pa Conseho di Minister di Reino den cual nan ta conseha pa duna Pais Aruba un instruccion riba Presupuesto 2022.
Gobierno ta cumpli parcialmente cu conseho di Caft
Dialuna ultimo den un conferencia di prensa Minister di Finansa Maduro a trece dilanti cu Gobierno di Aruba no por cumpli cabalmente cu tur e recomendacionnan di Caft pa locual ta Presupuesto 2022, ya cu esaki tin consecuencia serio pa gobernacion y pa Pueblo. Na varios ocasion a brinda splicacion na Caft pa atende cu nan preocupacionnan, pero Caft no a keda satisfecho y pesey a opta pa escala esaki na nivel di Conseho di Minister di Reino.
Recomendacion pa instruccion
Caft a manda su recomendacion na Conseho di Minsiter di Reino pa duna Aruba un instruccion riba Presupuesto 2022. Dado caso cu Conseho di Minister di Reino dicidi di duna Aruba un instruccion, Gobierno di Aruba di su parti lo sa di cana e caminda legal cu ta hiba pa haya un conseho na Raad van State. Ta un caminda conoci caba den Reino, ya cu poco tempo atras Pais Corsou tambe a cana e caminda aki cu exito.
Aruba lo surpasa e reto aki tambe
Minister Maduro ta trece dilanti cu ta den hopi awa bruto Gobierno di Aruba a bin ta nabega. Awo tin un otro mal tempo na caminda, un otro reto di gobernacion a presenta. No obstante esaki, Minister Maduro tin tur e confiansa cu nos bon Dios lo brinda nos su sabiduria, su forza y pasenshi pa logra e biaha aki tambe pa surpasa e reto aki na bienestar di Aruba.


text:
Tres supermerkado no ta koperá mas ku e proyekto Komparashon di Preis
Den luna di dézèmber solamente 12 super-i minimerkado a tuma parti den e proyekto Komparashon di Preis. E propietarionan di Zhung Kong y Dragon City ya den kurso di aña a duna di konosé ku nan lo no tuma parti mas na e proyekto di Komparashon di Preis. Pa luna di dézèmber e propietarionan di Famoso y Jia Xing/Xu Sheng tambe a retirá nan koperashon.
E komparashon di preis, den un forma mashá transparente, ta laga e konsumidónan mira mensualmente kua super-òf minimerkado ta mas barata pa un makuto di 67 produkto básiko. Meta di e proyekto aki ta pa hasi e konsumidó mas konsiente pa loke ta trata preis di komestibel.
Supermerkadonan ku no ta partisipá na e proyekto aki ta perhudiká konsientisashon di preis di nan klientela.
Mientras tantu mayoria di e super-òf minimerkadonan a inkluí den e makutu banda di produktonan di marka-A tambe produktonan di marka privada mas barata. E kliente por skohe na e supermerkadonan aki di paga pa por ehèmpel un detergente di nòmber, mas ku $ 3,00 pa liter òf skohe pa un detergente mas barata di $ 1,60 pa liter. E produktonan mas barata ta di bon kalidat. Nan ta mas barata komo ku no ta hasi kampaña di propaganda kostoso pa nan.
Finalmente ta keda na e kliente pa skohe na kua super-òf minimerkado e kier hasi su kompranan. E supermerkadonan ku ta partisipá na e proyekto Komparashon di Preis ta hunga karta habrí ku nan klientela pa loke ta preis di e komestibelnan básiko.


text:
WILLEMSTAD, Curacao — Bosero di Kuerpo Polisial Sr Imro Zwerwer a konfirmá pa STREALUZ NEWS ku Korsou awenochi a konose su di 8 morto den trafiko pa anja 2015. Esaki tabata un aksidente ku a tuma lugá na Helmin Wiels Bulevard kaminda pa motibu deskonosí I ku ta den investigashon pa Departamentu di Tráfiko shofur di un outo a pèrdè kontrol riba su stur I bai dal den un palu di Koko kantu di kaya. Reskate di Brandweer a korta pa saka e viktima. Peroooo a konsekuensia di multiple leshon ku a risibí e viktima a fayese na poliklinika. Forsa na famia di e defuntu.
Home Region & Caribbean Papiamentu News BREAKING NEWS CURACAO: di 8 morto den trafiko pa anja 2015.
RELATED ARTICLESMORE FROM AUTHOR
Weather Forecast
Philipsburg, SX
scattered clouds
30 ° C
30.7 °
30 °
71%
8.2kmh
40%
Thu
28 °
Fri
28 °
Sat
28 °
Sun
28 °
Mon
28 °


text:
ORANJESTAD —
Den e ultimo siman, e cifranan di Covid 19 ta birandohopihaltona Aruba. For di e cifranan di e ola di Covid aki, ya por saca e siguiente conclusionnan;
- E gran mayoria di esnan cu ta hayando Covid ta personanan cu no a vacuna.
- E grupo di persona vacuna cu ta haya Covid, no ta bira hopi malo.
- Masha poco persona vacuna cu ta haya Covid ta drenta Hospital.
- Actualmente no tin niun persona vacuna cu tin Covid den cuido intensivo.
Esaki, Prome Minister Evelyn Wever-Croes a duna di conoce, ta un prueba cu e vacuna contra Covid ta hopi efectivo.
Mescos cu otro paisnan na mundo, na momento cu e casonan bay halto, esnan cu no a vacuna ainda, ta keda convenci pa tuma e vacuna. Awo na Aruba, mas di 800 persona ya a haci un cita pa tuma e vacuna y lo ricibi e vacuna den e siguiente dianan nos dilanti. Aruba a ricibi mas di 12 mil vacuna. Esaki kiermen cu actualmente tin hopi mas vacuna cu e peticion pa vacuna.
“Mi ta haci un apelacion na mayornan, pa nan hiba nan yiunan pa tuma e vacuna prome cu scol cuminsa bek pa nan no wordo perhudica den nan estudio si acaso nan haya Covid y mester bay den cuarentena of isolacion. Manera e conclusionnan cu a saca, e vacuna ta duna mas proteccion tanto na e hoben como e adulto contra efectonan pisa di e malesa aki.
E centro di vacunacion na Sta.Cruz, Centro Libertador Betico Croes (Sporthall) ta keda habri pa atende tur esnan cu kier tuma e vacuna. Laga nos probecha di esaki pa asina Aruba por recupera y prograsa”, Prome Minister a expresa.


text:
Pa Ursell Arends, lider di partido RAIZ, e ley Landsverordening Openbaarheid van Bestuur (LOB) ta un ley ‘sin djente’, mirando e partido su experiencia cu peticionnan di LOB cerca varios ministerio. Ademas e ta haya cu maske e LOB ta un bon instrumento pa yega na mas transparencia por medio di accion, RAIZ ta haya cu gobierno y parlamento mester ta ‘open by default’. RAIZ ta sostene e introduccion di un comisario di informacion cu ta evalua maneho di transparencia independientemente.
Siguiendo riba e topico di LOB y gobierno su ehecucion di e ley aki, Ursell Arends, lider di RAIZ ta bay den mas detaye tocante e topico. Anteriormente Bon Dia a publica tocante Arends su experiencia cu e LOB desde cu e partido a cuminsa den 2017.
Peticion di LOB mester haya atencion pa ta efectivo
Un aspecto cu Arends ta bay mas den detaye riba dje, ta e aspecto di atencion cu ta mustra di ta necesario pa haya contesta na LOB verzoeknan. Arends a expresa den nos ultimo articulo riba e topico cu RAIZ ta considera e LOB verzoek referente e status di proyecto di Isla di Oro y consehonan cu e ministernan concerni (Otmar Oduber, Xiomara Ruiz-Maduro y Dangui Oduber) a ricibi di dje. Arends a splica cu nan ta haya e LOB un exito, maske nan no a haya tur documento cu tabata pidiendo. Esaki ta bin pasobra ‘e atencion cu nos LOB verzoek a haya a pone cu e minister no por a keda sin entrega e consehonan negativo di DNM y DIP’.
“Nos plataforma no a keda conforme cu e prome set di documento ricibi. Si nos a keda keto y no exigi e conseho nan di DNM y DIP, awe kisas e proyecto aki lo a wordo desaroya. P’esey ta importante pa tur ciudadano ta bon informa kico ta e proceso legal cu un conseho pa un proyecto asina aki mester encamina. Esaki ta facilita e proceso con pa scrunita si esaki a cana e caminda legal y tambe si e proceso tabata esun corecto.”
Na mes momento, Arends a bisa cu RAIZ a keda ‘convenci cu nos determinacion pa percura pa tur documento bira publico a conduci cu e proyecto a wordo para’.
Prome minister y Otmar Oduber unico ministernan cu a contesta den 3 siman
Manera Arends a declara anteriormente den Bon Dia, RAIZ su experiencia ta cu no tur minister ta tuma un peticion di LOB mesun serio. “Di tur nos 6 LOB Verzoek, Ministro President Sra. Evelyna Wever Croes y Ministro Otmar Oduber semper a contesta nos den record tempo. Semper prome cu e 3 siman manera stipula pa ley y nunca nos mester a bay den bezwaar. Aunke nunca nos no a bay den bezwaar, pero e otro Ministro nan cu nos a yega di manda un LOB Verzoek, sea nunca a duna contesta of a surpasa e tempo stipula pa ley prome cu a duna inzage na documentonan pidi.”
E experiencia cu minister Marisol Lopez-Tromp tabata cu si a haya contesta, pero e contestamento a tarda mas cu e ley di LOB ta stipula (3 siman). Esaki sinembargo pa Arends ta comprendibel, pasobra RAIZ a haya notificacion cu pa via di e situacion cu proceso di desconfiansa den Lopez Tromp, esaki lo tarda mas. “Nos a compronde e proceso dificil cu su persona tabata pasando den dje. Riba 16 di juli 2020 nos a haci e LOB-verzoek y dia 22 di september 2020 nos a haya contesta.”
Arends: “Nos experiencia con e proceso di LOB ta wordo aplica kisas ta un poco mixto. Mirando cu nos tabata tin resultado nan positivo y tambe resultado nan cu ta menos positivo di algun ministro. Pero nos plataforma ta di opinion cu nos gobierno y parlamento mester wordo transforma den un operacion cu ta moderno, transparente y open by default.”
Comisario di informacion
E experiencia di RAIZ ta refleha cu cada minister tin su propio maneho di con ta aplica e LOB y duna contesta na esaki. Arends ta haya cu e sistema di informacion di gobierno mester ta standardisa, moderno, automatisa y digitalisa pa cumpli cu exigencianan di organisacionnan internacional manera Open Government Partnership, cual a cuminsa den 2011.
Na mes momento RAIZ ta subraya cu ciudadanonan nan participacion activo den gobernacion y conocemento di e procedura di LOB ta importante. “Si tur ciudadano tabata tin conocemento di e proceso di LOB e lo por funciona debidamente. Ora nos plataforma a haci uzo di nos derecho na 2017, nos a educa pueblo tambe e ora kico ta un LOB, kico ta proceso cu nos encamina pa haci esaki. Despues cu nos a haci esey, tin hopi otro organisacion tambe a haci uso di LOB y tin hopi ciudadano tambe cu a acerca nos pa duna nan un guia con pa entrega un LOB.”
RAIZ ta sostene e introduccion di un commissaris di informacion, manera cu ta existi den Reino Uni y Belgica, y cu a bin den proposicion di e Wet open overheid nobo (reemplasando e ley Wet Openbaarheid van Bestuur WOB) den forma di un mocion, pero cu eventualmente a wordo rechasa pa Tweede Kamer. E comisario di informacion ta un ambtenaar di funcion halto independiente cu ta evalua e aplicacion di gobierno su maneho riba transparencia y tambe con gobiernonan ta contesta peticionnan di transparencia.
Pa RAIZ ta importante pa ta cla cu ‘data di gobierno no ta pertenece na ningun gobernante sino na nos como pueblo. Asina nos como pueblo tin e poder pa controla y tene nos gobernantenan honesto y integro’.
RAIZ ta para pa un gobierno transparente y open by default. “Nos mester percura pa haci hopi mas informacion accesibel pa pueblo, sin mester haci un peticion. Naturalmente e posibilidad mester keda pa haci un peticion, por ehempel si e informacion no ta accesibel libremente (ainda).”
Mester evalua LOB y desaroyonan den mundo pa cambia ley
Pa realisa esaki, un di e pasonan cu mester wordo tuma den wowo di RAIZ ta un evaluacion di e LOB, pa sea trece cambio aden of reemplasa e LOB completamente. “Den e cuadro aki ta bon pa tuma nota di principionan y ehempelnan internacional, manera di Open Government Partnership, Wet open overheid (Woo) y varios otro pais. Importante ta pa e funciona den practica na Aruba. Y pa esaki un information commissioner of instancia similar por ta esencial.”
‘Parlamento tambe mester eherce su funcion di control riba maneho di transparencia’
Banda di e plannan aki, Arends ta comenta cu no por lubida riba e tarea di Parlamento pa controla gobierno, cual ta encera cu por yama ministernan pa responsabilisa nan maneho y ehecucion pa loke ta trata transparencia y e LOB, y tene nan responsabel pa esaki. “Nos no mester warda riba cambionan den ley pa sirbi pueblo miho. Un fraccion di RAIZ den Parlamento sigur lo eherce control riba transparencia, incluyendo cumplimento cu e LOB existente, mientras cambionan necesario mester tuma luga pa yega na gobernacion cu ta open by default.”


text: Diaranson mainta e caso grandi di corupcion di tereno a cuminza. E caso ta hiba e nomber Avestrus. Ex minister Benny Sevinger hunto cu dos comerciante local ta e prome caso cu a wordo trata. Ta acusanan di soborno y labamento di placa. Ta trata aki di donacionnan grandi cu a bay pa Fundacion Curazon Berde, cual ta e fundacion di campaña di Benny. Kico te caso? Placanan grandi tabata wordo entrega na e fundacion dor precisamente esnan cu tabata haya hopi tereno di Benny. Pues, Benny ta otroga tereno na su amigo Sussebeek, y Sussebeek ta haya e tereno, bira bende esaki pa miyones di dollars, djey ta usa e placa di corupcion pa labe den fundacion di Benny, pa asina Benny cumpra t-shirts, palo di banera, verf autonan y jeep color berde y paga trailer di muziek, etc.etc. E caso a wordo trata liher, pasobra e acusadonan, entre otro Sussebeek a nenga di contesta pregunta dor di huez.


text:
WILLEMSTAD – Instituto pa formashon ROC Mondriaan i organisashonnan CHATA i CTB ta bai traha huntu pa lanta un Hospitality Experience Center pa Kòrsou.
ROC Mondriaan ta spesialisá riba tereno di hospitabilidat i turismo. E Hospitality Experience Center ta bira un instituto di formashon pa studiante- i profeshonalnan den e sektor hotelero i turístiko.
E intenshon ta pa logra ku formashon hotelero i turístiko ta konektá mihó riba sektor turístiko i asina mehorá e servisio na turistanan.
E sentro ta fasilitá programanan di SBO riba tereno di turismo i hospitalidat. E parti práktiko di e programanan ta tuma lugá den e sentro di eksperensia ku ta e hotèl di entrenamentu Academy na Kòrsou. Otro institutonnan di enseñansa manera Maris Stella SBO, Nilda Pinto SBO i Universidat di Kòrsou UoC tambe ta enbolbí.
Durante lunanan benidero hotèl di entrenamentu Academy ta haña un renobashon kompleto pa risibí e wéspetnan. Dosentenan lokal di SBO i UoC huntu ku profeshonalnan lo duna enseñansa dirigí riba guia práktiko i tambe lèsnan teorétiko
E programa- i entrenamentunan ta yuda entrená i prepará hóben- i adultonan na Kòrsou i den region i ta duna nan un perspektiva pa futuro den sektor hotelero i turístiko. Sektor turístiko lo probechá tambe di profeshonalnan altamente kalifiká den sektor hotelero i turístiko.


text:
Mester bisa cu interes riba cuenta di spaar a baha gradualmente na Aruba, segun datos di Banco Central (CBA) na 1987 esaki tabata 5.2%, na 1997: 4.0%, na 2007: 3.9% y na 2017: 1.4%. Esaki no ta incentiva hende pa spaar y na mes momento interes ariba prestamo personal, pa auto y hipoteca a baha tambe, cual ta yuda di un banda pa hende yega na su cas, auto of otro cosnan. Di otro banda e ta crea mas debe. Awendia, hende ta haci prestamo pa hopi mas cos, manera bay vakantie, pa casamento, participa den carnaval, paga estudio (pa jiu), of pa otro gastonan imprevisto. Awendia, nos hendenan tin credit card cu interes halto pa sea shop online of pa yuda nan alcansa fin di luna.
Debe di consumidor ta consisti di: 1. credit cards y 2. prestamo cu suma fiho pa paga, manera prestamo personal, pa estudio y/of pa auto. Un hipoteca tambe ta un prestamo personal substancial, pero no ta wordo mira como un debe di consumidor, sino mas bien un inversion personal den real estate caminda e debe ta wordo relata na un propiedad. Pa den e relato aki, mi lo discuti debe priva, cu ta insera debe personal y hipoteca so, pues debe commercial ta wordo exclui.
Den siguiente grafiek (1) lo wak con e debe personal a desaroya na nivel nacional desde 1997, cual ta consisti di hipoteca y prestamo personal y ta relata na averahe di entrada di cada un cas na nivel nacional. “Househould consumption” a wordo tuma como proxy di entrada.
Ora analisa e indicatornan aki, por bisa cu na 2017 nos ta carga na debe un promedio di 94,9% di loke nos ta gana annualmente, siendo esaki tabata 73.8% na 2007 y 67.1% na 1997 (wak e liña cora). Pues actualmente na Aruba nos tin un nivel di debe averahe cu ta casi ekivalente cu e salario promedio annual. E percentahe aki no ta bisa si e consumidor por paga su debe bek, e ta solamente pone den perspectiva con hopi debe nos tin y con e la crece.
Tin debe ta algo bon?
Mercado imperfecto
Segun formulacion di hues den tres caso historico na 1999, cada un prestamo cu ta mas halto cu 18% ta contra “de goede zeden”, consecuentemente e contracto ta nulo. Esaki ta referi specificamente na banconan comercial, pero tin varios otro instancianan cu si ta duna prestamo cu ta surpasa 18%, sin wordo sanciona, cual ta algo cu mester bira un punto pa discusion.
Tambe e consumidor ta wordo proteha door cu banconan ta wordo teni na un ‘bijzondere zorgplicht’, esta un deber di diligencia. Ora di duna prestamo, banconan ta obliga di wak si e cliente por carga esaki y mester informa cliente di e consecuencianan financiero, conseha y adverti cliente teniendo interes di e cliente central, pa asina evita credito excesivo. Si no respeta e zorgplicht, banco ta para responsabel pa tur daño cu e cliente por a sufri, mirando cu banco ta esun cu mas expertisio den duna financiamento y por a evita e situacion cu cliente no por paga su debe bek. Den un caso den corte superior (Hoge Raad) na Juni 2017, hues a dicta cu e “bijzondere zorgplicht” ta un norma y cu no mester ta ancra den ley pa ta valido. Hues a subraya cu dia e bijzondere zorgplicht a wordo ancra den ley na Hulanda, mas bien esaki a fungi como un confirmacion di algo ya existente.
Intervencion den Reino Hulandes
Na 2015 Banco Central di Curacao y St Maarten a introduci maneho manera: “Provisions on Preventing Overextension of Credit” y “Provisions on the Disclosure of Pricing Information on Consumer Credit”, cual ta percura pa consumidor wordo informa debidamente, pa asina tuma decision responsabel ora di haci prestamo. Sin laga afo existencia di e organo Caribbean Credit Bureau na Curaçao (y na Hulanda conoce Stichting Bureau Krediet Registratie), cual ta focus riba un problema social, esta preveni cu e consumidor ta fia mucho hopi placa. Dicon tur esaki?
Consumidor limita na racional
Decision di un consumidor, no ta solamente wordo determina door di su mesun preferencia, sino tambe door di con hendenan den su ambiente ta comporta nan mes. Influencia social ta referi na circumstancianan ora cu un comportacion di otro den un ambiente ta influencia uno su interpretacion di y reacciona riba un situacion. Hende por intentionalmente compara su mes cu otro compañero, colega, bisiña, famia, amigo, etc, pa asina defini y evalua su mesun status social.
Segun Cameron y Golby den nan articulo publica na 1990: “An Economic Analysis on Personal Debt”, sin importa un hende su mesun preferencia, e ta wordo influencia pa imita e escohencianan di hendenan cu e ta observa, paso e tin problema pa controla su mes. (In)consientemente hende tin e deseo pa “Keep up with the Joneses”, cual ta referi na bisiñanan cu ta usa otro como benchmark pa clase social of accomulacion di cosnan material / luhoso. E fracaso di por “keep up” ta wordo mira como muestra di inferioridad socio-economico of cultural. E intenso envidia e ora di wak otro solamente nan miho parti di bida, sea ta vakantie luhoso, auto nobo y grandi, cas nobo cu pool of renoba, concierto den VIP, etc. ta hiba peer pressure na un nivel ful nobo.
Den comunidadnan chikito, esaki ta un motor clave tras di gasta mas hopi placa y crea como resultado mas debe. Segun dr. Nelissen di Universad di Tilburg, den su articulo: “Status Concerns and Financial Debts in Adolescents”, e ser humano tin e tendensia di consumi mas di locual e por afford pa asina percibi un sierto nivel di status social, paso e ta preocupa cu con otro hende ta evalue.
Sistema di prestamo
Professor Herzog su tres argumentonan encuanto inhusticia structural ta cu hende menos afortuna ta wordo perhudica significamente door di e structura di nos mercado. 1. Hende menos afortuna tin menos conosimiento di finansas y como tal tin menos chens di compronde den kico nan ta hinca nan mes, segun e articulo di Herzog, y tin mas chens pa wordo mal usa door di e financiado. 2. Hopi biaha e grupo aki ta wordo exclui di diferente forma di mercado y 3. paso nan ta wordo exclui, nan tin cu buska credito cu ta menos faborabel y di skinanan den mercado mas riesgoso. Herzog ta splika cu e puntonan aki por hinca nan den mechanismonan di inhusticia, manera exclusion social y stigma door di nan problema cu debe.
Otro circuitonan di credito
Situacion debe priva na Aruba
Por remarca cu si analisa nos GDP real pa capita, cual tabata na 1997: AWG 34,970; na 2007: AWG 36,096 y na 2017: AWG 30,231. Esaki ta mustra cu entre 1997 y 2007 e debe promedio di hendenan a crece apesar cu nan tabata mas productivo. Durante e 10 añanan despues, entre 2007 y 2017, hendenan a escohe pa acumula mas debe ainda entre otro paso nan productividad a baha y en general a prefera pa no ahusta e nivel di bida na e grado mas abou di produccion.
E trend di aumento di debe priva ta indica cu e consumidor mester wordo proteha di su mes, paso e ta limita na racional y semper lo kier “Keep up with the Joneses”. Tambe awendia propaganda den social media ta hopi mas efectivo den target consumidor. Pa medio di Instagram, Facebook y YouTube, por haci propaganda mas agresivo den target un audiencia y como tal ta mas exitoso den bende producto y servicio. Sin laga afo cu tecnologia a kita tur barera pa asina por shop online conveniente. Esakinan lo encurasha consumidor pa consumi mas y posiblemente crea mas debe. Tur esaki, paso status social pa medio di cosnan material y luhoso ta wordo considera importante.
Tambe e consumidor mester wordo proteha, paso e mercado liber no lo corrigi su mes automaticamente na un manera husto. Simplemente paso e partidonan den e arena no ta igual y nan interes no ta mescos. E financiado semper lo tin su mesun interes na prome lugar, pesey por ehempel e norma di ‘bijzondere zorgplicht’ ta di suma importancia. Ademas, den un caso den corte di apelacion (hoger beroep) na juli 2018, hues a subraya e importancia pa nos bini cu maneho / leynan cu ta proteha e consumidor contra por ehempel interes mucho halto. Hues ta di opinion cu no ta su tarea pa interveni den tur casonan asina, pero cu ta gobierno y hues ta referi na Banco Central y/of legislador, mester inicia e proceso y bin cu ley pa proteha e consumidor mihor.
Nos na Aruba ta kedando atras compara cu desaroyo di otro partinan den Reino riba e tema aki. Pa proteha e consumidor, nos mester introduci mecanismo, pero cu ta pas den e tamaño di nos economia y sistema financiero. Na prome lugar lo mester bin cu maneho / ley manera hues a recomenda, pero uno combina cu un organo manera Bureau Krediet Registratie, percurando asina pa instancianan cu ta duna credito por evalua miho e consumidor su capacidad pa paga su debe bek. Esaki lo mester cubri instancianan cu ta duna credito manera banco commercial, pero sigur tambe instancianan cu ta duna credito riba benta di servicio y producto, manera compania di telefoon y compania cu ta bende articulo pa cas (home appliance store). Dicon lo mester inclui e categoria aki?
Instancianan financiero cu ta cay bou supervision di Banco Central, ya conoce sierto mecanismonan pa proteha e consumidor. Por ehempel banconan comercial ta mara na e norma di ‘bijzondere zorgplicht’ y tin nan mesun maneho bancario pa evita di duna credito excesivo. Pero esaki ta limita mirando cu no tin un ley na nivel nacional cu ta impone “market conduct” na Aruba. En realidad sin ley, tur instancia cu ta duna credito, sea ta otro instancianan financiero, car dealers of home appliance stores, lo keda liber den locual nan ta haci. Sigur den casonan caminda ora di benta y duna credito no ta menciona gastonan adicional den prijs y/of ta cobra interes mas halto cu 18% pa aña.
Na di dos lugar, lo por considera un organo manera Authoriteit Consument & Markt (ACM), caminda ta percura pa un “level playing field” door di combati companianan cu ta competi na un manera inhusto y percura pa e mercado ta mas transparente pa e consumidor. Na ultimo lugar, lo por considera un organo manera Autoriteit Financiële Markten (AFM). Mi no ta wak un necesidad urgente pa un AFM, paso productonan di banconan na Aruba ta hopi simpel y transparente, sigur compara cu esunnan di Hulanda.
Por ultimo, e mercado di prestamo ta un mecanismo cu structuralmente ta crea desekilibrio pa esnan cu menos recurso. Enbes cu e mercado tin un rol neutral, mercadonan ta reinforsa inhusticia, paso esun menos afortuna lo paga disproporcionalmente mas placa pa prestamo. Sin laga afo gastonan haltisimo di cobransa ora cu no por cumpli cu obligacion. Esun mas afortuna, semper lo tin un miho posicion pa negosha condicionnan y prijs, tin opcion y posibilidad pa skohe, caminda esun menos afortuna (mayoria biaha) no tin e luho aki. Mas halto e riesgo di credito, mas halto e interes, pesey (te ainda) presta placa lo costa e grupo aki hopi mas placa.
Mi ta finalisa na conclui cu cudishi (greed /hebzucht) ta hunga un rol grandi. E consumidor lo kier cumpra tur locual e wak of desea y den e mercado liber semper lo tin hende of instancia disponibel pa haci esaki posibel pa medio di un prestamo. Pues mi ta di acuerdo cu loke Sr. Onofre Bikker a yega di bisa na 1979, esta cu mester cambia mentalidad di nos hendenan encuanto debe pa asina mehora e situacion di un pais, pero historia ta siña nos cu esaki no ta suficiente. Cambio di mentalidad mester bay combina cu mecanismonan cu ta sostene e pensamento tambe.
Autor: Igmar Reyes


text:
ORANJESTAD- 25 augustus 2021. Segun resumen di awe 107 persona a recupera y un total di 74 caso nobo di COVID-19 a keda registra cual 4 ta turista y 70 ta residente. E cifranan aki ta representa un 'Positivity rate' bou di nos residentenan di 24%. Cantidad di casonan activo di COVID-19 pa awe ta 731 y cantidad di fayecidonan relaciona cu COVID-19 a aumenta na 132 cu fayecimento di 3 residente y un persona indocumenta di cual ninguno tawata vacuna.
Datos di COVID ta ilustra casonan nobo cu un average semanal di 83 caso pa dia y un average di 'positivity rate' semanal di 25% pa dia.
Tin actualmente 68 persona interna cu COVID di cual 11 ta den ICU na Aruba, 18 den ICU na Colombia (1 a fayece) y 39 riba piso general na Aruba.